title: Ōshima (1891)

text: Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta ollen samalla Japanin 2. laivaston reservinä. Partiotehtäviin aluksen aseistukseen lisättiin kolme viiden tuuman ja kolme 1,9 tuuman tykkiä. Se luokiteltiin 21. maaliskuuta 1898 toisen luokan tykkiveneeksi, minkä jälkeen alus oli rannikkovesien tutkimus- ja partioaluksena. Venäjän–Japanin sodassa alus avusti Port Arthurin piirityksessä.


title: Ōshima (1891)

text: "Ōshima" kolaroi Port Arthurin edustalla kovassa merenkäynnissa tykkivene "Akagin" kanssa 18. toukokuuta 1904, jolloin alus upposi. Se poistettiin alusluettelosta 15. kesäkuuta 1905.


title: Uji (1903)

text: Uji () oli keisarillisen Japanin laivaston teräsrunkoinen vuonna 1904 valmistunut toisen luokan tykkivene. Alus poistettiin alusluettelosta 1. huhtikuuta 1936, ja se romutettiin samana vuonna.


title: Uji (1903)

text: Ensimmäisen Kiinan–Japanin sodan päätyttyä keisarillisen Japanin laivasto havaitsi tarpeen valmistaa matalakulkuisia rannikonvalvontaan soveltuvia aluksia. Aluksen suunnittelun pohjaksi otettiin Britannian kuninkaallisen laivaston Bramble-luokan tykkiveneet, joiden nimikkoalus "HMS Bramble" oli laskettu vesille vuonna 1898.


title: Uji (1903)

text: "Uji" tilattiin vuonna 1901 Kuren laivastontelakalta. Sen köli laskettiin syyskuussa 1902, ja alus laskettiin vesille 11. elokuuta 1903. Alus valmistui vuotta myöhemmin 11. elokuuta 1904.


title: Uji (1903)

text: "Uji" valmistui Venäjän–Japanin sodan alettua, mutta aluksen pieni koko ja heikko aseistus sekä heikot merenkulkuominaisuudet rajoittivat sen käyttöä sotatoimissa. Alus soveltui ainoastaan rannikkopartiointiin Keltaisellamerellä. Alus liitettiin heikkouksistaan huolimatta Tsushiman taisteluun lähteneeseen osastoon.


title: Uji (1903)

text: Sotatoimien päätyttyä alus sijoitettiin Shanghaihin, jossa se turvasi Japanin kansalaisia sekä maan kaupallisia etuja Kiinan sisävesillä. Kuitenkin aluksen uppouma rajoitti toiminta-alueen Jangtsen alajuoksulle. Alus poistettiin alusluettelosta 1. huhtikuuta 1936, ja se romutettiin 25. elokuuta.


title: Raúl Alcalá

text: Raúl Alcalá Gallegos (s. 3. maaliskuuta 1964 Monterrey) on meksikolainen maantiepyöräilijä, joka kilpaili ammattilaisena vuosina 1985–1994. Hän edusti meksikolaista Denti-Valtron-joukkuetta 1985, yhdysvaltalaista 7 Eleven -tallia 1986–1988, alankomaalaista PDM Concordea 1989–1992, alankomaalaista Word Perfectia 1993, yhdysvaltalaista Motorolaa 1994 ja muutaman vuoden tauon jälkeen yhdysvaltalaista Team GT:tä 1998.


title: Raúl Alcalá

text: Alcalá voitti Ranskan ympäriajossa 1987 nuorten kilpailun yli puolen tunnin erolla Erik Breukinkiin. Samana vuonna hän sijoittui Rolf Gölzin jälkeen toiseksi Züri-Metzgete-klassikossa. Hän voitti Francorchampsiin päättyneen kolmannen etapin Ranskan ympäriajossa 1989 ja Epinaliin päättyneen aika-ajoetapin 1990.


title: Raúl Alcalá

text: Alcalá sijoittui 1992 Tirreno–Adriatico-etappikilpailussa toiseksi 13 sekuntia Rolf Sörensenille hävinneenä. Hän oli samana vuonna toinen Tony Romingerin voittamassa Baskimaan ympäriajossa sekä voitti Clásica de San Sebastián -kilpailun yli minuutin erolla Claudio Chiappucciin. Hän voitti Yhdysvalloissa ajetun Tour DuPont -etappikilpailun 1993 ennen Lance Armstrongia. Kilpailun edeltäjän, Tour de Trumpin, hän oli voittanut 1990.


title: Raúl Alcalá

text: Alcalá voitti aika-ajon Meksikon-mestaruuden 46-vuotiaana 2010 yli minuutin erolla toiseksi sijoittuneeseen Ignacio Sarabiaan.


title: Raúl Alcalá

text: Lähde: Cycling Archives, Cyclingbase


title: Ferrari 150° Italia

text: Ferrari 150° Italia on Ferrarin valmistama Formula 1 -auto, jolla talli kilpaili kaudella . Fernando Alonso saavutti kuljettajien maailmanmestaruussarjan neljännen sijan ja yhdessä Felipe Massan kanssa autolla saavutettiin valmistajien maailmanmestaruussarjan kolmas sija.


title: Mercedes MGP W02

text: Mercedes MGP W02 on Formula 1 -talli Mercedeksen käyttämä auto kaudella . Auto julkistettiin 1. helmikuuta 2011 Espanjan Valenciassa. Kuljettajien MM-sarjassa autolla saavutettiin sijat seitsemän ja kahdeksan, mikä riitti valmistajien sarjassa sijaan neljä.


title: Chaoyong

text: Chaoyong () oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.


title: Chaoyong

text: "Chaoyong" tilattiin Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 406. Alus laskettiin vesille saman vuoden lopulla 4. marraskuuta ja George Rendell'n suunnittelema alus valmistui 15. heinäkuuta 1881.


title: Chaoyong

text: Alus lähti 9. elokuuta 1881 Kiinan lipun nostettuaan sisaraluksensa "Yangwein" kanssa Newcastlesta Weihaiweihin, jonne ne saapuivat lokakuun puolivälissä. Perille saavuttuaan kumpikin alus liitettiin Beiyangin laivastoon, vaikka "Chaoyong" olikin marraskuun Shanghaissa telakalla. Kiinan Japanin suhteiden kiristyessä Koreassa alukset lähetettiin vuonna 1886 amiraali Ding Ruchangin osaston mukana Inchoniin. "Chaoyong" ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.


title: Chaoyong

text: Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät "Yoshino", "Takachiho", "Akitsushima" ja "Naniwa", joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus kallistui vasemmalle kyljelleen ja se täyttyi vedellä. Aluksen miehistö ajoi aluksen matalikolle estääkseen sen uppoamisen ja miehistö jätti aluksensa.


title: Chaoyong

text: Japanilainen pelastusmiehistö tarkasti aluksen 18. syyskuuta ja päätti sen olevan korjauskelvoton, minkä jälkeen hylky tuhottiin räjäyttämällä.


title: Yangwei

text: Yangwei () oli Kiinan Qing-dynastian Beiyangin laivaston vuonna 1880 vesillelaskettu Chaoyong-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.


title: Yangwei

text: "Yangwei" tilattiin 1880 Armstrong Whitworthilta Elswickistä ja sen köli laskettiin 15. tammikuuta 1880 Low Walkerin telakalla numerolla 407. Alus laskettiin vesille 29. tammikuuta 1881 ja George Rendellin suunnittelema alus valmistui puoli vuotta myöhemmin 14. heinäkuuta.


title: Yangwei

text: Alus lähti 9. elokuuta 1881 Kiinan lipun nostettuaan sisaraluksensa "Chaoyongin" kanssa Newcastlesta Weihaiweihin, jonne ne saapuivat lokakuun puolivälissä. "Yangwein" hiilet olivat loppuneet Välimerellä ja se oli ollut kaksi vuorokautta tuuliajolla. Alus menetti suezin kanavassa potkurin ja se ajoi matalikolle Kantonjoella, mitkä olivat paikallisten luotsien aiheuttamia harmeja.


title: Yangwei

text: Kumpikin alus liitettiin Beiyangin laivastoon. Kiinan ja Japanin suhteiden kiristyessä Koreassa alukset lähetettiin 1886 amiraali Ding Ruchangin osaston mukana Inchoniin. "Yangwei" ei heikon kuntonsa vuoksi ylittänyt kymmenen solmun nopeutta ja samoin osa sen aseistuksesta oli toimintakunnoton.


title: Yangwei

text: Ensimmäisen Kiinan-Japanin sodan puhjettua alus kuului amiraali Dingin taistelulinjaan Jalujoen taistelussa 17. syyskuuta 1894, vaikka sen vikoja ei oltu korjattu. Alusta vastaan hyökkäsi keisarillisen Japanin laivaston risteilijät "Yoshino", "Takachiho", "Akitsushima" ja "Naniwa", joiden ampumat 4,7 tuuman kranaatit tekivät aluksella suurta tuhoa. Aluksella syttyi tulipalo vernissalla käsiteltyjen puuosien sytyttyä hallitsemattomaan tuleen. Alus menetti ohjattavuuden ja se törmäsi "Jiyuaniin". Lopulta pahoin vaurioitunut alus upposi matalaan veteen.


title: Pyhä Urho

text: Pyhä Urho on keksitty Suomen suojeluspyhimys, jonka ansioksi on nimetty heinäsirkkojen häätäminen Suomen viinitarhoista. Tarina on keksitty 1950-luvulla Minnesotan amerikansuomalaisten parissa, ja sillä on selviä yhtymäkohtia Irlannin suojeluspyhimykseen Pyhään Patrickiin. Pyhän Urhon päivää vietetään 16.3. eli päivää ennen Pyhä Patrickin päivää. Suomessa Pyhän Urhon päivää ovat juhlineet vuodesta 1987 Turun yliopiston folkloristiikan opiskelijat. Vuonna 2013 Turun yliopistossa julkaistiin aiheesta kirja ja järjestettiin näyttely.


title: Zhiyuan

text: Zhiyuan () oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 17. syyskuuta 1894.


title: Zhiyuan

text: Alus tilattiin Armstrong Whitworthilta Elswickistä. Köli laskettiin 20. lokakuuta 1885 Elswickin telakalla numerolla 493, ja alus laskettiin vesille 29. syyskuuta 1886. W. H. Whiten suunnittelema alus valmistui 23. heinäkuuta 1887.


title: Zhiyuan

text: Kiinaan saavuttuaan alus liitettiin vuonna 1888 sisaraluksensa "Jingyuanin" kanssa Beiyangin laivastoon. Seuraavana kesänä alus kuului amiraali Ding Ruchangin johtamaan osastoon, joka vieraili Venäjän keisarikunnan laivaston tukikohdassa Vladivostokissa.


title: Zhiyuan

text: Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, minkä alussa "Zhiyuanin" päällikkö Deng Schichang pyrki tuhoamaan keisarillisen Japanin laivaston komentajan aluksen "Saikyōmarun" aiheuttaen sille suurta vahinkoa. "Zhiyuan" joutui japanilaisen komentoalusta suojaamaan saapuneen amiraali Tsuboi Kōzōn risteilijä osaston kohteeksi. Risteilijät "Yoshino", "Takachiho", "Naniwa" ja "Akitsushima" kiersivät uhriaan aiheuttaen pikatykeillään runsaasti vahinkoa. Alukseen osunut kranaatti räjäytti lopulta aluksen, jolloin 245 miehistönjäsentä sai surmansa.


title: Jääpallon Ruotsin-mestaruuskilpailut 1910

text: Vuoden 1910 jääpallon Ruotsin-mestaruuskilpailujen loppuottelussa kohtasivat IFK Uppsala ja IFK Stockholm.


text: 6. maaliskuuta 1910 Tukholmassa.


title: House of Blues

text: House of Blues on kolmentoista musiikkiravintolan yhdysvaltalainen ravintolaketju. Ensimmäinen perustivat Isaac Tigrett (Hard Rock Cafe -ravintolaketjun perustajajäsen) ja Dan Aykroyd Yhdysvaltojen Massachusettsin osavaltioon Cambridgen Harvard Square -kadulle.


title: David Boykett

text: David Herbert Boykett (19. elokuuta 1934 – 10. helmikuuta 2016) oli australialainen soutaja. Hän kilpaili miesten kahdeksikossa Melbournen kesäolympialaisissa 1956 saavuttaen pronssia. Hän kilpaili myös Tokion kesäolympialaisissa 1964 sijoittuen joukkueineen kahdeksikossa kahdeksanneksi.


title: David Boykett

text: Boykett kuoli syöpää sairastettuaan 81-vuotiaana 10. helmikuuta 2016.


title: Adrian Monger

text: Adrian Calero Monger (6. joulukuuta 1932 – 10. heinäkuuta 2016 Perth) oli australialainen soutaja. Hän kilpaili miesten kahdeksikossa Melbournen kesäolympialaisissa 1956 saavuttaen pronssia.


title: Adrian Monger

text: Monger kuoli 83-vuotiaana Perthissä 10. heinäkuuta 2016. Hän oli sairastanut pitkään syöpää.


title: Dmitri Levitski

text: Dmitri Grigorjevitš Levitski (; n. 1735 Kiova - 16. huhtikuuta 1822 Pietari) oli Venäjän huomattavin muotokuvamaalari 1700-luvun loppupuolella. Hän toimi Katariina II:n ja tämän naispuolisen hovipiirin kuvaajana.Hänen muotokuvansa olivat syvällisiä ja erosivat täysin vanhasta kaavamaisesta ikonilinjasta. Vuonna 1757 avatun Pietarin Taideakatemian vaikutus länsimaisine opettajineen näkyi erityisesti hänen teoksissaan ja ohjasi taiteilijaa maallisiin aiheisiin. Ukrainalaista Levitskiä innoitti erityisesti rokokoo, jonka tyylisuunnan mukaisesti hän maalasi 1770-1780 -luvuilla lukuisan joukon hienostuneita ja eloisia muotokuvia.


title: Akio Johnson Mutek

text: Akio Johnson Mutek (2. tammikuuta 1958 – 17. maaliskuuta 2013) oli eteläsudanilainen roomalaiskatolinen piispa. Hänet vihittiin papiksi Toritin hiippakuntaan 18. joulukuuta 1988 ja nimitettiin sen vihkipiispaksi sekä Suavan titulaaripiispaksi 18. toukokuuta 1999. Piispaksi konsekroinnin suoritti 15. elokuuta Marco Dino Brogi, jota avustivat Paulino Lukudu Loro ja Paride Taban.


title: Akio Johnson Mutek

text: 9. kesäkuuta 2007 Mutek sai nimityksen Toritin piispaksi, jona hän toimi, kunnes kuoli 55-vuotiaana virassa.


title: Petteri Martikainen

text: Petteri Martikainen (s. 1992) on suomalainen painija, joka edustaa Helsingin Tarmoa. Hän aloitti painiharrastuksen Lappeenrannassa vuonna 1998. Vuosia myöhemmin Martikainen muutti Helsinkiin, missä hänen painivalmentajina ovat toimineet mm. Hannu Rantala, Ahto Raska sekä Ilpo Seppälä.


title: Petteri Martikainen

text: Martikainen voitti vuonna 2007 kreikkalais-roomalaisen painin 42 kg:n painoluokassa kadettien Pohjoismaiden-mestaruuden ja sijoittui saman ikäluokan EM-kilpailuissa yhdeksänneksi.


title: Petteri Martikainen

text: Vuonna 2012 hän voitti nuorten Pohjoismaiden-mestaruuden 66-kiloisissa. Saman vuoden nuorten EM-kilpailuissa hän sijoittui viidenneksi vapaapainissa ja seitsemänneksi kreikkalais-roomalaisessa painissa. Aikuisten EM-kilpailuissa 2013 hän sijoittui vapaapainin 66 kg:n painoluokassa 11:nneksi.


title: Petteri Martikainen

text: Martikainen on voittanut aikuisten sarjassa Suomen-mestaruuden vapaapainin 66 kg:n painoluokassa 2010 ja 2013 ja 65 kg:n painoluokassa 2014 ja 2015 sekä saanut 66-kiloisissa SM-hopeaa 2012.


title: Petteri Martikainen

text: Martikaisen pitkään oireillut niskan alueen vamma vakavoitui Pariisin Grand Prix - turnauksessa 29. tammikuuta 2016. Kyseinen turnaus on ollut Martikaisen viimeisin.


title: Jääpallon Ruotsin-mestaruuskilpailut 1909

text: Vuoden 1910 jääpallon Ruotsin-mestaruuskilpailujen loppuottelussa kohtasivat AIK ja Djurgårdens IF. Kilpailut järjstettiin Tukholmassa Pohjoismaisten kisojen yhteydessä ja ohjelmaan kuului kaikkiaan kolme jääpallokilpailua. Ruotsin-mestaruuden ratkettua suoritettiin Kilpailu eversti Balckin pokaalista Suomen ja Ruotsin jääpallomestareiden kesken. Lopuksi pelattiin vielä varsinainen Pohjoismaiden kisojen kansainvälinen turnaus, johon osallistui myös yksi tanskalainen joukkue. AIK voitti kaikki kolme kilpailua saavuttaen "triplan".


text:
7. helmikuuta
8. helmikuuta
9. helmikuuta 1909 Tukholmassa.
11. helmikuuta, uusinta 12. helmikuuta.
13. helmikuuta


text: 14. helmikuuta


title: Williams FW33

text: Williams FW33 on Formula 1 -talli Williamsin käyttämä auto kaudella . Autolla ei saavutettu mainittavaa menestystä.


title: Renault R31

text: Renault R31 on James Allisonin suunnittelema Formula 1 -auto, jolla Renault -talli kilpaili kaudella . Autolla saavutettiin kaksi kolmossijaa.


title: Malmöfestivalen

text: Malmöfestivalen on Ruotsin Malmössä järjestettävä Pohjoismaiden suurin kaupunkifestivaali. Tapahtuma järjestetään vuosittain elokuun puolivälissä, ja kahdeksan festivaalipäivän aikana alueella vierailee yhteensä noin 1,4 miljoonaa kävijää. Malmöfestivalen järjestettiin ensimmäisen kerran vuonna 1985. Vuonna 2004 festivaalin 20-vuotispäivän kunniaksi tapahtuma oli poikkeuksellisen suuri ja kävijöitä oli runsaasti. Festivaali juhli 25-vuotispäiväänsä vuonna 2009.


title: Malmöfestivalen

text: Festivaalin alkuaikoina ohjelmaa oli vain yhden kadun varrella. Festivaalikatu alkoi Triangelnin kauppakeskuksen luota ja jatkui melkein Malmön keskusasemalle saakka. Vuonna 2005 osa festivaalin tapahtumista siirrettiin Slottsparken- ja Kungsparken -puistoihin. Triangelnin lähistön tapahtumat siirrettiin osittain City-tunnelin rakennustöiden takia. Vuonna 2010 festivaali palasi Malmön keskustaan, ja siitä lähtien ohjelmaa on järjestetty esimerkiksi Stortorget-torilla, Posthusplatsen-aukiolla, Kustaa Aadolfin torilla ja Raoul Wallenbergin puistossa.


title: Malmöfestivalen

text: Kaikki Malmöfestivalenin konsertit ovat ilmaisia, eikä tapahtumassa ole paikkavarauksia.


title: Malmöfestivalen

text: Malmöfestivalen on vauhdikas ja elämyksellinen tapahtuma. Ruoalla on festivaalissa tärkeä asema, ja sitä on tarjolla eri puolilta maailmaa. Kustaa Aadolfin torille pystytetään perinteisesti suuri ruokateltta, jossa on tarjolla niin arkista kuin hieman erikoisempaakin ruokaa. Lisäksi festivaalialueella on useita musiikkilavoja. Esimerkiksi Stortorget-torilla on esiintynyt monia kuuluisia artisteja, sillä radiokanava NRJ on aina festivaaliviikon keskiviikkoisin järjestänyt siellä NRJ in the Park -konsertin. Alueella on myös erilaisia musiikkitelttoja, kuten 60-luvun teltta, jossa soitetaan aikakauden rock-musiikkia. Erityisen suosittuja musiikkiteltat ovat vanhempien kävijöiden keskuudessa.


title: Malmöfestivalen

text: Lasten ja nuorten suosikkeja ovat sen sijaan Stortorget-torille pystytettävät huvilaitteet. Laitteet toimittaa tivoli Axels Nöjesfält. Lisäksi Raoul Wallenbergin puistossa on mahdollisuus niin trampoliinihyppelyyn kuin sukellukseenkin. Iltaisin ohjelmassa on tanssia ja musiikkia. Perinteisesti viimeisenä festivaalipäivänä noin klo 22.00 taivaan on valaissut näyttävä päättäjäisilotulitus. Vuodesta 2009 lähtien monien malmöläisten pettymykseksi ilotulitteita ei ole ammuttu ollenkaan.


title: Malmöfestivalen

text: Ajatus Malmöfestivalenista on lähtöisin Saksasta Kielin kaupungista, jossa on järjestetty jo yli sadan vuoden ajan kaupunkifestivaalia Kieler Woche. Tapahtuman innoittamana alettiin suunnitella festivaalia myös Malmön kaupunkiin, ja ensimmäinen Malmöfestivalen järjestettiin vuonna 1985. Kolmen kuukauden aikana nuorten ryhmä rakensi 50 myyntikojua ja Ruotsin Punainen Risti ompeli markiiseja. Tapahtumalle suunniteltiin myös oma juliste ja symboli. Viisi taiteilijaa antoi omat ehdotuksensa, ja voittajaksi selviytyi Anders Österlin. Hänen julisteensa kuvasi satakieltä, sillä satakielet viihtyvät hyvin Malmön monissa puistoissa. Satakieli oli Malmöfestivalenin symboli vuoteen 1995 asti. Tuolloin satakielen korvasi yksinkertainen teksti "Malmöfestivalen" punaisena ja mustana. Jo ensimmäisenä vuonna festivaali ylitti odotukset. Juhlajärjestelyt olivat Malmön historian suurimmat sitten vuoden 1914 balttilaisen näyttelyn.


title: Malmöfestivalen

text: Lohikäärmeveneet olivat pitkään tärkeä osa festivaaleja. Venekilpailuissa Malmön eri yritykset haastoivat toisensa melomaan kilpaa 300 metriä kanaalia pitkin. Kilpailut järjestettiin jo ensimmäisillä festivaaleilla vuonna 1985. Tuolloin kilpailuun osallistui vain 16 joukkuetta, mutta seuraavana vuonna kiinnostus veneitä kohtaan kasvoi, ja vuonna 1996 kilpailuun osallistui jo 570 joukkuetta. Sen jälkeen osallistujamäärä kääntyi taas hienoiseen laskuun, ja vuonna 2003 festivaaleilla meloi vain 310 joukkuetta. Kilpailua varten valmistettiin mielikuvituksellisia asusteita ja keksittiin joukkueille hauskoja nimiä. Kisat järjestettiin joka vuosi aina vuoteen 2006 asti.


title: Malmöfestivalen

text: Malmöfestivalenin yhteydessä järjestetään vuosittain rapujuhlat, joita säestää ruotsalainen yhtye Grus i dojjan. Toisin kuin lohikäärmeveneiden, rapujuhlien perinne jatkuu yhä edelleen. Festivaalin ensimmäisenä vuonna 1985 haluttiin tehdä jotain erikoista, ja siksi kaikille Malmön asukkaille päätettiin järjestää ulkoilmaruokailu Stortorget-torilla. Malmön kunta näki paljon vaivaa löytääkseen tavarantoimittajan, joka pystyisi toimittamaan torille 1,5 tonnia rapuja. Ensimmäisillä rapujuhlilla vuonna 1985 viisi rapua maksoi 5 kruunua. Saman verran sai maksaa myös voista, leivästä, juustosta, hauskasta hatusta ja ruokalapusta. Festivaaliolut maksoi niin ikään 5 kruunua. Toisesta festivaalivuodesta alkaen hinnat ovat olleet kaksinkertaiset vuoteen 1985 verrattuna.


title: Malmöfestivalen

text: Jo ensimmäisenä vuonna noin 12 000 malmöläistä söi 59 985 rapua vain kahdessa tunnissa. Guinnessin ennätyskirjan edustaja laski ravut kaupungin matkailupäällikkö Carl-Erik Frantzénin avustuksella. Ruokailun jälkeen Malmön kaupungille annettiin sertifikaatti todisteeksi uudesta maailmanennätyksestä. Ennätystä on sittemmin parannettu Malmöfestivaleneilla useampaan otteeseen. Jo heti seuraavana vuonna (1986) malmöläiset tekivät uuden maailmanennätyksen syömällä 83 982 rapua. Vuonna 1989 tämäkin ennätys rikottiin, kun festivaaleilla syötiin 87 480 rapua. Vuonna 1994 tehtiin Malmöfestivalenin viimeinen maailmanennätys: 91 500 rapua. Malmön ennätys rikottiin myöhemmin Taalainmaalla.


title: Malmöfestivalen

text: Malmöfestivalenin ilotulitukset ovat keränneet vuosittain paljon katsojia. Vuosina 1985–1997 ilotulitukset toteutti Stellan Ragnert. Vuonna 1986 ilotulitus pidettiin Stortorget-torilla, ja sen jälkeen ne ammuttiin Paulibron-sillalta. Silta oli toria parempi paikka, mutta täysin tyytyväisiä ei oltu vieläkään. Vuonna 1998 ilotulitteet ammuttiin parkkitalo Annan katolta. Samana vuonna vastuu ilotulituksen järjestämisestä siirtyi göteborgilaiselle yritykselle Göteborgs Fyrverkerifabrik AB, joka huolehti toteutuksesta siitä lähtien. Vuodesta 2005 alkaen ilotulitteet ammuttiin Ribersborgin rannan viereiseltä koirien ulkoilutusalueelta. Vuodesta 2009 lähtien päätösilotulituksia ei ole enää järjestetty, sillä Malmöfestivalen pyrkii olemaan ympäristöystävällinen festivaali.


title: Kosketus (televisiosarja)

text: Kosketus () on yhdysvaltalainen Tim Kringin luoma trilleri- ja draamasarja, jonka pääsosissa nähdään Kiefer Sutherland ja David Mazouz. Sarjan ensi-ilta oli Fox-kanavalla 25. tammikuuta 2012. 8. helmikuuta 2013 alkoi toinen kausi, joka päättyi 10. toukokuuta. Kauden päätösjaksoa edeltävänä päivänä Fox ilmoitti lopettavansa sarjan tähän kauteen.


title: Kosketus (televisiosarja)

text: Sarjaa esitettiin Suomessa MTV3-kanavalla. Ensimmäinen tuotantokausi esitettiin 9. lokakuuta – 25. joulukuuta 2012. Ensimmäisen kauden bonusjakso sekä toinen tuotantokausi esitettiin MTV3:lla 22. lokakuuta 2013 – 21. tammikuuta 2014.


title: Kosketus (televisiosarja)

text: Martin Bohm (Kiefer Sutherland) on New Yorkissa asuva entinen toimittaja, jonka vaimo kuoli syyskuun 11. päivän terrori-iskuissa, ja hän kasvattaa yksin 11-vuotiasta numeroihin keskittynyttä mykkää poikaansa, Jakea (David Mazouz). Sosiaalityöntekijä Clea Hopkins (Gugu Mbatha-Raw) alkaa tutkia heidän koti-olojaan, jolloin Martin yrittää parhaansa mukaan saada yhteyttä poikaansa. Martin tapaa professori Arthur Tellerin (Danny Glover), joka kertoo Jaken olevan yksi harvoista, jotka näkevät numeroiden kautta ihmisten ja asioiden väliset yhteydet. Martin alkaa seurata Jaken antamia numeroita, mutta riskeeraa samalla huoltajuutensa.


title: Kosketus (televisiosarja)

text: Suurin osa Jaken numeroista viittaa Amelia-lukujonoon (tunnettu myös "Jumalan lukujonona"), joka sai nimensä Tellerin entisen potilaan, Amelia Robbinsin, mukaan. Tellerin salaperäisen kuoleman jälkeen Martin alkaa selvittää Amelian tapausta ja tapaa Tellerin huonetoverin, Avramin (Bodhi Elfman), joka uskoo Jaken olevan yksi juutalaisessa mytologiassa mainituista 36 oikeamielisestä. Mutta sitten paljastuu, että Aster Corps, Tellerin tutkimusta tukenut ja Jaken hoitokotia rahoittava yhtiö, oli lavastanut Amelian kuoleman ja aikoi nyt viedä Martinilta Jaken huoltajuuden. Lopulta Martin ja Jake pakenevat Los Angelesiin, jossa he tapaavat Amelian äidin, Lucyn (Maria Bello).


title: Kosketus (televisiosarja)

text: Martin, Jake ja Lucy alkavat etsiä Ameliaa (Saxon Sharbino) sekä todisteita Aster Corpsin rikoksista apunaan Trevor Wilcox (Greg Ellis) ja hänen uutisverkostonsa BreakWire. He yrittävät saada apua myös Aster Corpsin entiseltä työntekijältä, Calvin Norburgilta (Lukas Haas), mutta saavatkin tietää tämän itse pitävän Ameliaa hallussaan löytääkseen parannuskeinon aivovaurioituneelle veljelleen (David Hoflin). Aster Corps ehtii kuitenkin kaapata Amelian Calvinilta. Hänet saadaan pelastettua, mutta se maksaa Lucyn hengen.


title: Kosketus (televisiosarja)

text: Samaan aikaan perheensä menettänyt ja "36:een" kuuluva entinen jesuiittapappi Guillermo Ortiz (Saïd Taghmaoui) sarjamurhaa muita kaltaisiaan uskoen sen olevan Jumalan hänelle antama tehtävä. Los Angelesissa Martin ja Jake estävät kahdesti hänen suunnitelmansa. Lopulta Guillermo ajautuu pattitilanteeseen ja tekee itsemurhan.


title: Kosketus (televisiosarja)

text: Toimitusjohtaja Nicole Farington (Frances Fisher) suostuttelee Calvinin takaisin Aster Corpsin palvelukseen. Hän kertoo tälle uniklinikasta, jossa tutkitaan "36:een" kuuluvia ihmisiä aikomuksena selvittää "Jumalan lukujonon" viimeiset numerot, jotta yhtiö voisi ennustaa mm. osake- ja valuuttakurssit, vaalitulokset sekä paljon muuta. Lopulta Faringtonin kätyrit kaappaavat myös Jaken ja Amelian osaksi tutkimusta. Mutta Martin ja Trevor löytävät todisteet yhtiön rikoksista ja pelastavat lapset. Poliisi ja FBI pidättävät kaikki Aster Corpsin rikoksissa osallisina olleet henkilöt. Sarja päättyy, kun Martin saa tehtäväksi toimia vastedes "36:n suojelijana".


title: Jingyuen (1886)

text: Jingyuen () oli Kiinan Qing-dynastian Beiyangin laivaston vuonna 1886 vesillelaskettu Zhiyuan-luokan panssarikansiristeilijä. Alus upposi ensimmäisessä Kiinan-Japanin sodassa 7. helmikuuta 1895.


title: Jingyuen (1886)

text: Alus tilattiin Armstrong Whitworthilta Elswickistä. Sen köli laskettiin 29. lokakuuta 1885 Elswickin telakalla numerolla 494, ja alus laskettiin vesille 14. joulukuuta 1886. W. H. Whiten suunnittelema alus valmistui 9. heinäkuuta 1887.


title: Jingyuen (1886)

text: Alus lähti 2. elokuuta 1887 sisaraluksensa sekä Vulcanin valmistamien Jingyuan-luokan panssariristeilijöiden ja yhden torpedoveneen kanssa Spitheadistä merelle. Kiinaan saavuttuaan alus liitettiin vuonna 1888 sisaraluksensa "Zhiyuanin" kanssa Beiyangin laivastoon. Seuraavana kesänä alus kuului amiraali Ding Ruchangin johtamaan osastoon, joka vieraili Venäjän keisarikunnan laivaston tukikohdassa Vladivostokissa.


title: Jingyuen (1886)

text: Ensimmäisen Kiinan-Japanin sodan puhjettua alus kuului 17. syyskuuta 1894 amiraali Dingin taistelulinjaan Jalujoen taistelussa, missä aluksen päällikkö piti aluksensa poissa kiivaimmista taisteluista eikä kohdannut keisarillisen Japanin laivastoa. Alus kuitenkin joutui kahakoimaan japanilaisten nopean risteilijäosaston kanssa, jolloin siihen osui kolme kranaattia surmaten kaksi ja haavoittaen seitsemäätoista miehistönjäsentä sekä sytyttäen tulipalon aluksella. Taistelun päätyttyä alus pakeni muiden pelastuneiden alusten mukana Lûshunkouhun ja sataman jouduttua Lüshunkoun taistelun jälkeen uhatuksi siirtyi Weihaiweihin.


title: Jingyuen (1886)

text: Weihaiwein taistelun aikana rannikkopattereiden jouduttua japanilaisjoukkojen haltuun "Jingyuen" joutui tykistön maaliksi. Muutamien osumien jälkeen alus räjähti upoten ankkuripaikalleen.


title: Kilpailu eversti Balckin pokaalista

text: Kilpailu eversti Balckin pokaalista oli kilpailu eversti Viktor Balckin nimeä kantaneesta kiertopalkinnosta, joka perustettiin 1907 Helsingin ja Tukholman parhaiden jääpallojoukkueiden kesken kilpailtavaksi viitenä vuonna. Ensimmäinen pokaalin voittaja oli Helsingin Polyteknikkojen Urheiluseura vuonna 1908. AIK, joka oli tukholmalaisten edustaja kaikissa kilpailuissa, onnistui voittamaan pokaalin kolme kertaa (1909, 1913 ja 1914), minkä johdosta tukholmalaiset voittivat pokaalin omakseen. Tosin suomalaisten tulkinnan mukaan vuoden 1909 uusintaottelussa PUS:sta saavutettu voitto oli vähintäänkin kyseenalainen, koska ruotsalaiset vaihtoivat osan pelaajista toiseen otteluun.


title: Kilpailu eversti Balckin pokaalista

text:
Helsingissä
11. helmikuuta, uusinta 12. helmikuuta Tukholmassa
Helsingissä
Tukholmassa, Pohjoismaisten kisojen puolivälieräottelu


title: Kilpailu eversti Balckin pokaalista

text: Helsingissä


title: Jingyuan (1887)

text: Jingyuan () oli Kiinan Qing-dynastian Beiyangin laivaston Stettinissä Saksassa vuonna 1888 valmistunut Jingyuan-luokan panssariristeilijä. Alus upposi 17. syyskuuta 1894 Jalujoen taistelussa.


title: Jingyuan (1887)

text: "Jingyuan" tilattiin Stettiner AG Vulcanilta Stettinistä Saksasta ja sen köli laskettiin 1. tammikuuta 1885. Alus laskettiin vesille 3. tammikuuta 1887 ja se valmistui heinäkuussa 1887. Alus saapui marraskuussa Kiinaan, missä se liitettiin Beiyangin laivastoon 1. tammikuuta 1888.


title: Jingyuan (1887)

text: "Jingyuanin" liitettiin sisaraluksensa "Laiyuanin" kanssa Kiinassa Beiyangin laivastoon. Alukset kuuluivat vuonna 1889 amiraali Ding Ruchangin osastoon, joka vieraili Vladivostokissa. Alku vuodesta 1894 alus vieraili "Dingyuanin" ja "Zhenyuanin" sekä sisaraluksensa kanssa Singaporessa, mutta osaston käskettiin palaamaan Weihaiweihin ensimmäisen Kiinan-Japanin sodan uhatessa.


title: Jingyuan (1887)

text: Alus sisaraluksineen osallistui Jalujoen taisteluun 17. syyskuuta 1894, jossa ne joutuivat taisteluun keisarillisen Japanin laivaston risteilijäosaston kanssa. "Jingyuan" yritti törmätä risteilijä "Yoshinoon" onnistumatta. Alus räjähti tykkitulessa vieden lähes koko 270 hengen miehistön mukanaan.


title: Ladbyn venehauta

text:
Ladbyn venehauta on rikas ja monipuolinen venehautaus, joka löydettiin vuonna 1935 Tanskasta Fyn saaren pohjoisosista Kerteminden vuonon rannikolta Ladbyn kylän läheltä. Hauta, joka on Tanskan ainoa venehautaus, on osa tavallista viikinkiaikaista kalmistoa ja päällikön hautaus on ajoitettu esinemateriaaliin perusteella 900-luvun alkuun jaa. ja radiohiiliajoituksista 885−1035 jaa.. Vene on ollut noin 22 metriä pitkä ja sen jäänteet ovat esillä Ladbyn viikinkimuseossa.
Vuonna 1934 maanviljelijä Erik Eriksen kynti peltojaan ja osui aurallansa hautakummun päällä kiviin. Hän kutsui paikalle amatööriarkeologi farmaseutti Paul Helweg Mikkelsenin, joka alkoi kaivaa hautakumpua vuonna 1935. Kun he löysivät ensimmäiset niitit, otti National Museum kaivausten vastuun itselleen. Kaivauksia johtivat yhdessä konservaattori G. Rosenberg ja P. Helweg Mikkelsen vuonna 1936, joiden muistiinpanoista nykyiset kaivaustiedot ovat peräisin.


title: Ladbyn venehauta

text: Ladbyn veneen jäännöksiä säilytetään löytöpaikallaan hautakummun uumenissa. Kekseliästä ideaa seuraten on voitu säilyttää venehautauksen herkät jäännökset löytöpaikallaan ja vielä nykyäänkin katselija voi tarkastella sitä sellaisena kuin tutkijat näkivät sen kaivausten aikana. Vuonna 1937 hautakummun sisään valettiin betoniset seinät ja niiden päälle astettiin kaarien päälle katteet, jotka sitten peitettiin hautakummusta saadulla maa-aineksella. Idean toteutti ja maksoi P. Helweg Mikkelsen. Näyttelytilaa kutsutaan nimellä "Vikingmuseet Ladby".


title: Ladbyn venehauta

text: Tanskalaiset viikinkiharrastajat ovat kuuluisia monista rakentamisprojekteista, jossa viikinkiveneen löydös ensin tutkitaan tarkoin ja sitten sen ideat siirretään samaan mittakaavaan tehtävään kopioon. Niin tässäkin tapauksessa on tarkoitus tehdä.


title: Ladbyn venehauta

text: Hautaus on tehty niin, että ensin alus hinattiin rantaan ja aseteltiin kapeaan kaivantoon löytöasentoonsa. Vainaja, joka oli päällikköstatuksen omaava henkilö , ja hauta-antimet sijoitettiin veneeseen rakennettuun kammioon ja sitten kokonaisuus peitettiin turpeella, josta muodostui halkaisijaltaan 30 metrinen hautakumpu Ladbyhøje. Vainajan vaatteista on säilynyt pieniä jäänteitä, joista ne on tunnistettu kulta ja hopealangoilla ja paljeteilla koristelluiksi kankaiksi. Vainajan puukossa oli hupeakoristeinen kahva ja vyössä oli suuri hopeinen Karoliin-tyyppinen miekan tupen kiinnitin. Esineistön koristelut olivat niin sanottua Borre- ja Jelling-tyyliä, joka sijoitetaan 900-luvun alkuun jaa.. Haudasta ei kuitenkaan löytynyt vainajien luita kuin muutama kappale, joten tutkijat epäilevät, että hauta häpäistiin jälkikäteen. Samasta syystä hauta-antimet olisi myös rikottu.


title: Ladbyn venehauta

text: Venehauta oli aseteltu pohjois-eteläsuuntaan niin, että veneen keula osoitti etelään. Aluksen puurakenteet olivat tammesta, mutta ne ovat lahonneet lähes näkymättömiin. Jäljelle ovat jääneet pääasiassa laivan niitit, naulat ja muut rautaiset osat. Koska noin 2 000 niittiä jäivät niille sijoilleen, mihin ne puun lahottua asettuivat, muodostavat ne laivan muotoisen kuvion. Tämä muoto paljastettiin kaivauksilla poistettaessa maata varovasti niittien päältä. Tämä kaivauksen tilanne on edelleen nähtävänä Ladbyn venehaudan museossa, jossa kohdetta säilytetään jälkipolville.


title: Ladbyn venehauta

text: Laivan köli oli poikkileikkaukseltaan T-kirjaimen muotoinen ja se kesti purjeen aiheuttamat rasitteet. Laivan pituus oli noin 21,5 ja leveys noin 3 metriä. Runkoa vahvisti 17 kaarta, josta päätellään, että laivassa soudettiin 16 airoparialla 30−32 soutajan voimilla. Airot eivät tosin ole säilyneet. Veneen korkeus on noin 1 metri, mutta sen syväys oli noin 0,5 metriä. Koska veneen pituuden suhde leveyteen on 7 : 1, on kyseessä ollut nopea, sotaretkiin tarkoitettu, viikinkilaiva eli pitkävene. Sen soutunopeus on ollut 3−4 solmua ja neliönmuotoisella, noin 60 neliömetrin suuruisella , purjeella sen huippunopeus saattoi olla jopa 9 solmua.


title: Ladbyn venehauta

text: Veneessä on ollut korkealle kohoavat keula- ja peräkoristeet, joita ei löydetty kaivauksissa. Sen sijaan keulan "harjaksiksi" oli naulattu rautaiset spiraalit. Perän kaareva "häntä" on myös hävinnyt. Sen sijaan laivan rautainen ankkuri löytyi kiinnitettynä rautakettinkiin. Ankkuri on painanut noin 20 kilogrammaa.


title: Ladbyn venehauta

text: Laivan keulasta löytyi pronssiheloin koritellut koiran valjaat, jonka helojen Jelling-tyyli ajoitti ne 900−925 jaa.. Veneestä löytyivät myös neljät tai viidet sarjat hevosen valjaita, jalustimia, kannuksia ja solkia. Kaivauksissa löytyi myös jäänteitä hopeakoristeisesta tarjoilupöydästä, 1-2 pronssista vatia, ainakin kaksi kuppia ja kullalla ja hopealla koristeltu veitsisarja puurasiassa. Osa hauta-antimista olivat tunnistamattomiksi hajoitettuja ja niistä löydettiin noin 600 katkelmaa. Katkelmista tunnistettiin osia soljista, hopea- ja pronssiesineistä, pelinappuloita ja puusaavin metalliosia. Veneen laidan läheltä löytyivät 45 nuolenkärkeä ja jäänteitä nuolenvarsista, kilvenkupura ja keihäänkärki.


title: Ladbyn venehauta

text: Hautaukseen oli uhrattu mukaan 11 hevosta. Ne olivat pieniä kuin ponit, joiden säkäkorkeus oli 1,25 metriä. Hevosten lisäksi haudasta löytyi neljän koiran jäännökset. Myös muita eläimen luita löytyi, mutta niistä ei ole säilynyt tietoa.


title: Laiyuan

text: Laiyuan () oli Kiinan Qing-dynastian Beiyangin laivaston Stettinissä Saksassa vuonna 1888 valmistunut Jingyuan-luokan panssariristeilijä. Alus upposi 5. helmikuuta 1895 Weihaiwein taistelussa.


title: Laiyuan

text: "Laiyuan" tilattiin Stettiner AG Vulcanilta Stettinistä Saksasta ja sen köli laskettiin 1. tammikuuta 1885. Alus laskettiin vesille 25. maaliskuuta 1887 ja se valmistui 1. tammikuuta 1888.


title: Laiyuan

text: "Laiyuanin" liitettiin sisaraluksensa "Jingyuanin" kanssa Kiinassa Beiyangin laivastoon. Alukset kuuluivat vuonna 1889 amiraali Ding Ruchangin osastoon, joka vieraili Vladivostokissa. Alku vuodesta 1894 alus vieraili "Dingyuanin" ja "Zhenyuanin" sekä sisaraluksensa kanssa Singaporessa, mutta osaston käskettiin palaamaan Weihaiweihin ensimmäisen Kiinan-Japanin sodan uhatessa.


title: Laiyuan

text: Alus sisaraluksineen osallistui Jalujoen taisteluun 17. syyskuuta 1894, jossa se taisteli keisarillisen Japanin laivaston tykkivenettä "Akagia" vastaan. "Laiyuanin" kranaatit surmasivat japanilaisaluksen päällikön sekä kymmenen merimiestä, katkaisi maston, tuhosi komentosillan sekä teki ainakin kahdeksan reikää runkoon. Saman aikaisesti japanilaisaluksen kranaatit aiheuttivat hallitsemattoman tulipalon pakottaen "Laiyuanin" vetäytymään taistelusta. Alus joutui vielä japanilaisten nopean risteilijäosaston tuleen, mutta se selvisi siitä vain lievin lisävaurioin. "Laiyuen" pakeni muiden kiinalaisalusten mukana Lüshunkouhun korjattavaksi.


title: Laiyuan

text: Korjausten ollessa edelleen kesken alus joutui vetäytymään Weihaiweihin Lüshunkoun taistelun päättyessä kiinalaisten tappioon. Weihaiwein taistelussa 5. helmikuuta alusta vastaan hyökkäsi kaksi japanilaista torpedovenettä, jolloin "Kotakan" laukaisema torpedo osui alukseen. "Laiyuan" kaatui vieden mukanaan 170 miehistönjäsentä.


title: Carl Harlund

text: Carl Harlund (7. kesäkuuta 1739 Uusikaupunki – 28. huhtikuuta 1816 Karvia) oli suomalainen ylioppilas, kotiopettaja ja myöhemmällä iällä omaperäinen kansanfilosofi. Hän opiskeli Turun akatemiassa 1760-luvulla. Harlund valittiin Uudenkaupungin raatimieheksi 1771, mutta kieltäytyi ennen virkavahvistusta 1772. Perimätiedon mukaan hän työskenteli Satakunnassa maanmittarin apulaisena 1780-luvulla ja jäi asumaan Karviaan loppuiäkseen.


title: Carl Harlund

text: Karvialainen kotiseutumies Eino Saari keräsi ja tallensi huomattavan määrän Harlundista kertovaa muistitietoa 1950-70 -luvuilla (noin 150 vuotta Harlundin kuoleman jälkeen). Saari tallensi muun muassa monta kymmentä muistitietona kulkenutta Harlundin kertomaa ennustusta. Harlund (”Haarlunti”) oli ennustanut kulkuvälineiden kehitystä seuraavasti: "Päättömät hevoset vetävät kuormia rautaisia teitä pitkin". Kaupankäynnin tulevaisuudesta Harlund oli ennustanut, että tavarat tuodaan ostajan kotiin. Puhelimen keksimistä ennakoi Harlundin ennustus: "Toinen mies on toisel puol maailmaa ja toinen mies toisel puolel ja puhuvat välinsä." Sodankäynnin kehityksestä Harlund oli puolestaan ennustanut, että tulee suuri sota, jolloin soditaan ilmassa, maalla, vedessä ja veden alla.


title: Carl Harlund

text: Harlund ennusti karvialaisille myös oman paikkakunnan tulevia tapahtumia. Harlundin muistellaan esimerksi sanoneen, että se on onnellinen, joka omistaa Alkkian nevaa. Parisataa vuotta myöhemmin Alkkian soita otettiin laajalti turvetuotantokäyttöön. Saaren tulkinnan mukaan suurin osa Harlundin ennustuksista on toteutunutkin.Harlundilla oli oma ajanlaskunsa. Karvian Sarankylässä sijainneen aitan seinään Harlund kaiversi omaperäisen kalenterin, jonka hän nimesi "Filosofin kalenteriksi". Harlundin kalenteri alkoi vuoden 1800 kesäpäivänseisauksesta, mutta kalenterin kaikkia yksityiskohtia ei ole pystytty selvittämään. Harlundin omituinen puualmanakka on Suomen kansallismuseon kokoelmissa. Puualmanakan merkkejä ei ole toistaiseksi onnistuttu tulkitsemaan. Harlundin kaiverruksia on myös Karvian kirkon kellotapulin hirsissä.


title: Carl Harlund

text: Harlundin kirjallisesta tuotannosta on säilynyt vain yksi, käsin kirjoitettu 13-sivuinen esseetyyppinen, kirjoitelma: "Ämnen, hörande til Underwisnigs-Wärket, uti de mindre Scholor i Finland (ca. 1773)". Se on arkistoituna Kansalliskirjaston Tengström-Lagus -kokoelmassa. Muistitietojen mukaan Harlundilla oli mukanaan vielä Karviassakin erinäinen määrä kirjoituksia, joita hän säilytti matka-arkussaan. Kerrotaan, että vanha Harlund oli kehottanut säilyttämään matka-arkkua sisältöineen huolellisesti. Muistitiedon mukaan Harlund oli sanonut, että kerran niitä tullaan hakemaan ja silloin niiden säilyttäjä saa palkkioksi saman arkullisen täynnä "kultaa ja hopiaa". Harlundin matka-arkku on edelleen olemassa, mutta Eino Saaren mukaan joku tuntemattomaksi jäänyt tutkija oli vienyt matka-arkun sisällön eikä siitä ole sen koommin kuultu.


title: Carl Harlund

text: Karvian keskustassa on Carl Harlundin mukaan nimetty Haarlundinkatu.


title: Jukka Hirsimäki

text: Jukka Hirsimäki (s. 1957) on jääkiekkoseura Porin Ässien toimitusjohtaja.


title: Jukka Hirsimäki

text: Hirsimäki on entinen jääkiekkoilija ja hän edusti urallaan Ilvestä, Forssan Palloseuraa ja Tapparaa. Hän voitti peliurallaan kolme Suomen mestaruutta, kaksi hopeaa ja yhden pronssin. Hän pelasi urallaan 14 A-maaottelua.


title: Jukka Hirsimäki

text: Peliuransa jälkeen Hirsimäki toimi Liiga Ilves ry:n toimitusjohtana vuosina 1989–1993. Tämän jälkeen hän toimi SM-liiga ry:n markkinointipäällikkönä ja yhteysjohtajana. SM-liigan palveluksesta Hirsimäki siirtyi vuonna 2001 Ilves Hockey Oy:n markkinointijohtajaksi, ja vuonna 2004 hänestä tuli Ässien toimitusjohtaja.


title: PistePiste

text: PistePiste (oikealta nimeltään Harri Arhio) on helsinkiläinen pop- ja R&B-artisti.


title: PistePiste

text: Harri Arhio latasi vuonna 2010 Mikseri.net -sivustolle tekemiään demokappaleita nimellä PistePiste. DJ Mobster löysi kappaleet ja kertoi niistä Warner Music Finland -levy-yhtiön tuotantopäällikkö Lasse Kurjelle, joka kiinnostui niistä. Arhio kiinnitettiin Warner Musicille, joka julkaisi PistePisteen ensimmäisen singlen ”Elän sut uudestaan” 2. huhtikuuta 2012. Sittemmin kappaletta on kuunneltu YouTube ja Spotify -palveluissa yhteensä yli kolme miljoonaa kertaa.


title: PistePiste

text: PistePisteen toinen single ”Viljaa” julkaistiin tammikuussa 2013. Kolmas single ”Hetken maailma on tässä” julkaistiin kesäkuussa 2013. PistePisteen debyyttialbumi "Hetken maailma on tässä" julkaistiin 30. elokuuta 2013.


title: Luettelo televisiosarjan Kosketus jaksoista

text: Tämä on luettelo televisiosarjan Kosketus jaksoista.


title: Jääkiekon SM-liigan karsinnat 2013

text: SM-liigan karsintaan osallistuivat keväällä 2013 SM-liigan runkosarjassa viimeiseksi jäänyt joukkue Ilves sekä Mestiksen pudotuspelien voittaja Jukurit. Karsintasarjan voittoon vaadittiin neljä otteluvoittoa, mikä tarkoittaa enimmillään seitsemää ottelua, jotka pelataan pudotuspelien tapaan ratkaisuun asti. Ottelusarjan voittajalla oli oikeus lunastaa karsintasarjaan osallistuvan SM-liigajoukkueen hallussa oleva liigaosake SM-liigan seuraavalle kaudelle ja siten sarjapaikka Suomen ylimmältä sarjatasolta. Ilves säilytti sarjapaikkansa voittamalla Jukurit otteluvoitoin 4–1.


title: Jääkiekon SM-liigan karsinnat 2013

text: "Ilveksen otteluohjelma ja tulokset SM-liigakaudella 2012-13"


title: Jääkiekon SM-liigan karsinnat 2013

text: Tampereen Ilves jäi SM-liigan runkosarjassa neljänneksitoista ja jo tammikuulta asti varmalta näyttänyt karsintapaikka varmistui lopulta 1.3.2013 viisi kierrosta ennen runkosarjan loppumista. Ilveksen kautta väritti muun muassa runsas pelaajaliikenne ja päävalmentaja Raimo Helmisen korvaaminen Tuomas Tuokkolalla tammikuun lopulla. Karsintapaikan varmistuttua Ilves voitti runkosarjan viimeiset viisi ottelua putkeen.


title: Jääkiekon SM-liigan karsinnat 2013

text: Mikkelin Jukurit voitti Mestiksen runkosarjan kuuden pisteen erolla toiseksi jääneeseen TuToon. Pudotuspeleissä Jukurit marssi mestaruuteen tappioitta, kun puolivälierissä kaatui LeKi voitoin 4-0, välierissä Jokipojat voitoin 3-0 ja finaaleissa KooKoo voitoin 3-0. Kun Jukurit voitti runkosarjan päätöskierroksella KooKoon vieraissa 1-3, mikkeliläiset pääsivät lähtemään karsintasarjaan 11 ottelun voittoputkessa.


title: Jääkiekon SM-liigan karsinnat 2013

text: Kotijoukkue Ilves sai ottelusarjan ensimmäiseen kohtaamiseen salama-alun, kun Tommi Välimaa siirsi kiekon siirretyn rangaistuksen aikana Jukureiden maaliin Andreas Bernardin torjuttua sitä ennen Antti Kangasniemen läpiajon. Vauhdikas jukurijoukkue ahdisti Ilves-puolustajia korkealla karvauksella ja etenkin toisessa erässä vieraille avautui muutama erinomainen maalipaikka. Maaliviivaa lähemmäs Jukurit ei kuitenkaan saanut toimitettua kiekkoa. Ilves pääsi kolmannessa erässä pelaamaan runsaasti ylivoimaa ja ratkaiseva 2-0 osuma syntyikin ylivoimalla 45 sekuntia ennen peliajan loppumista, kun Erkki Rajamäki laukoi kiekon puolustajan ja Bernardin ohi maaliin. Ilveksen Ville Kolppanen torjui kaikki 23 laukausta, joiden joukkoon mahtui monta vaarallista maalipaikkaa.


title: Jääkiekon SM-liigan karsinnat 2013

text:
Jukurit aloitti kotihallissaan pelin terävästi ja oli ensimmäisessä erässä hallitsevampi osapuoli. Ottelun avausmaali syntyi erän lopulla, kun Jani Savolainen jatkoi oman laukauksen paluukiekon Ilves-maaliin. Toisessa erässä nähtiin runsaasti rangaistuksia, mutta ei ollenkaan maaleja. Alivoimakurimukseen joutui erän alussa Ilves ja erän lopulla Jukurit. Vierasjoukkue Ilves nousi kolmannen erän alussa tasoihin Lassi Kokkalan ylivoimamaalilla. Vierasjoukkue oli päätöserässä hallitsevampi osapuoli ja ratkaisi ottelun tekemällä kaksi maalia 44 sekunnin välein erän puolivälissä. Antti Höllin laukoma johto-osuma tarkastettiin videolta ja Konsta Mäkinen teki heti perään toisen. Jukurit haki kavennusmaalia viimeiset viisi minuuttia lähes kokonaan ilman maalivahtia, mutta Ville Kolppanen torjui kaikki kotijoukkueen yritykset. Näin Ilves nappasi karsintojen toisestakin pelistä voiton.
Jukurit ei karvannut kolmannessa ottelussa aivan yhtä rohkeasti kuin sarjan aiemmissa peleissä. Ottelun avausmaali syntyi vasta toisen erän puolivälissä, kun Jukureiden ylivoima onnistui Ilves-painostuksen jälkeen maalinteossa. Henrik Koivisto sai laukoa suoraan Turo Asplundin näyttävästä syötöstä kiekon maaliin. Tommi Välimaa punnersi reilun minuutin myöhemmin tasoituksen tarkalla ylänurkkalaukauksellaan. Seuraavaa osumaa jouduttiin odottamaan yli 40 minuuttia, kun ratkaisu siirtyi jatkoeriin. Michael Keränen sai kunnian laukoa ylivoimalla kiekon pienestä kulmasta maaliin. Ilves siirtyi voitolla 3–0 tilanteeseen ottelusarjassa.


title: Jääkiekon SM-liigan karsinnat 2013

text:
Vierasjoukkue Ilveksen Antti Hölli teki ottelun avausmaalin neljän minuutin pelaamisen jälkeen. Edellisen ottelun pelikiellon vuoksi väliin jättänyt Jesse Rohtla toi isännät tasoihin kolme minuuttia myöhemmin ja Jani Savolainen vei kotijoukkueen johtoon vielä avauserän lopulla. Ottelu jatkui toisessa erässä aiempia pelejä avoimempana ja runsasmaalisempana. Jesse Juntheikki teki Jukureille ylivoimamaalin erän alussa ja 27 minuutin kohdalla Turo Asplundin maali siirsi kotijoukkueen jo 4–1 johtoon. Ilves ei säikähtänyt aiempaa terävämmin viimeistelleen kotijoukkueen virettä, vaan Kai Kantola aloitti kirin siirretyn rangaistuksen aikana ja Lassi Kokkala toi vieraat jo maalin päähän. Toisen erän jälkimmäinen puolisko oli hurjaa vyörytystä Andreas Bernardin maalille, mutta Ilves ei onnistunut tekemään tasoitusmaalia ennen summerin soimista. Ilves sai kolmannen erän alussa tasoitusmaalin Niko Peltolan laukauksen upottua Bernardin taakse. Mikkeliläiset vastasivat kuitenkin alle minuutin sisällä, kun Samuli Piipponen vei siirretyn rangaistuksen aikana isännät jälleen johtoon. Patrik Lostedt ujutti kotijoukkueen kuudennen maalin Ville Kolppasen patjojen alta neljä minuuttia ennen kolmannen erän loppumista ja Jesse Rohtla laukoi illan viimeisen osuman tyhjään Ilves-maalin. Jukurit otti ottelusarjan ensimmäisen voiton ja siirsi ratkaisun vähintäänkin seuraavaan Tampereen otteluun.
Viidennen kamppailun alku pelattiin Ilves-komennossa. Jukurit onnistui kuitenkin pitämään maalinsa puhtaana ja pääsi peliin mukaan Kai Kantolan jäähyn aikana. Vierasjoukkue iski myös avausmaalin erän lopulla ylivoimalla. Karsintasarjan ensimmäistä otteluaan torjuneelle Jaroslav Hüblille ei jäänyt mahdollisuuksia Turo Asplundin ylänurkkalaukauksen edessä. Ilves tasoitti toisen erän alussa, kun Antti Kangasniemi sai laittaa irtokiekon lähes tyhjään maaliin. Ilves sai tasoituksesta lisävirtaa ja maalia seuranneet kolme minuuttia pelattiin Jukureiden päädyssä. Vierasjoukkue ei päässyt vaihtamaan tuoreita pelaajia, kunnes Tommi Välimaa ohjasi Ville Koistisen laukauksen maaliin. Kolmas erä sujui tasaisemmissa merkeissä kotijoukkueen keskityttyä puolustamaan tiiviisti. Erän puolivälin jälkeen Antti Hölli teki isännille läpiajosta kolmannen maalin. Ottelun lopusta tuli kuitenkin jännittävä, kun Ville Koistinen lähetettiin pukukoppiin ryntäyksestä ja Ilves joutui alivoimalle viideksi minuutiksi. Pasi Järvinen laukoi jo 23 sekunnin jälkeen Jukurit maalin päähän, mutta kaksi minuuttia myöhemmin Niko Peltolan omalta alueelta laukoma purkukiekko lipui juuri ja juuri tyhjään jukurimaalin asti. Sarjapaikkansa säilyttänyt Ilves voitti ottelun numeroin 4-2 ja ottelusarjan voitoin 4-1.


title: Jääkiekon SM-liigan karsinnat 2013

text: Ilves


title: Jääkiekon SM-liigan karsinnat 2013

text:
Maalivahdit
Jukurit


title: Jääkiekon SM-liigan karsinnat 2013

text: Maalivahdit


title: Jääpallon Ruotsin-mestaruuskilpailut 1908

text: Vuoden 1908 jääpallon Ruotsin-mestaruuskilpailujen loppuottelussa kohtasivat Djurgårdens IF ja Östergötlands IF.


text: 1. maaliskuuta 1908 Norrköpingissä.


title: Latvia talviolympialaisissa 2006

text: Latvia osallistui Torinon talviolympialaisiin 2006 57 urheilijan voimin. Maa saavutti kisoista yhden pronssimitalin. Maan lippua avajaisissa kantoi Artūrs Irbe ja päättäjäisissä Ilmārs Bricis.


title: Iso-Britannia talviolympialaisissa 2006

text: Iso-Britannia osallistui Torinon talviolympialaisiin 2006. Avajaisissa maan lippua kantoi Rhona Martin ja päättäjäisissä Shelley Rudman. Maa saavutti yhden hopeamitalin ja sijoittui mitalitilastossa 21:sta.


title: Australia talviolympialaisissa 2006

text: Australia osallistui Torinon talviolympialaisiin 2006 40 urheilijan joukkueella. Australian lippua avajaisissa kantoi Alisa Camplin ja päättäjäisissä Dale Begg-Smith.


title: Jääpallon Ruotsin-mestaruuskilpailut 1907

text: Jääpallon Ruotsin-mestaruudesta pelattiin ensimmäisen kerran talvella 1907. Kilpailuun osallistui 5 joukkuetta. loppuottelussa kohtasivat IFK Uppsala ja IFK Gefle.


text: 17. maaliskuuta 1907 Gävlessä.


title: Jääpallon Neuvostoliiton mestaruussarja 1950

text: Jääpallon Neuvostoliiton mestaruus ratkaistiin vuonna 1950 neljäntoista vuoden tauon jälkeen. Edellisen kerran mestaruudesta oli pelattu vuonna 1936. Mestaruus ratkaistiin turnausmuotoisella kilpailulla, ja kaikki ottelut pelattiin Leningradissa.


text: Mukana oli 16 joukkuetta, jotka oli jaettu neljään neljän joukkueen alkulohkoon. Lohkovoittajat pelasivat jatkolohkossa sijoista 1.-4. ja toiseksi sijoittuneet sijoista 5.-8. jne. Mestaruuden voitti Sverdlovskin ODO.


title: Syvännekuoreet

text: Syvännekuoreet ("Bathylagidae") on sillikuorekalojen lahkoon kuuluva heimo. Eräissä lähteissä heimo katsotaan kuuluvaksi kuorekaloihin. Syvännekuorelajeja elää syvissä vesissä kaikissa valtamerissä.


title: Syvännekuoreet

text: Syvännekuoreiden heimoon kuuluu 8 sukua ja 22 lajia, muun muassa syvännekuore ("Bathylagus/Pseudobathylagus milleri"). Syvännekuorelajit ovat pienehköjä kaloja, jotka kasvavat suurimmillaan noin 10–20 cm pitkiksi. Ruumiinrakenteeltaan ne ovat pitkulaisia kaloja. Tyypillisiä piirteitä ovat kookkaat silmät ja kuonon päässä sijaitseva pieni suu. Heimon kaloilla voi olla rasvaevä. Syvännekuoreilla ei ole uimarakkoa. Syvännekuoreiden heimon lajit ovat väriltään tyypillisesti joko vaalean kellertäviä tai mustia.


title: Syvännekuoreet

text: Syvännekuorelajeja tavataan Atlantista, Intian valtamerestä ja Tyynestämerestä. Ne ovat syvien vesien lajeja, joita tavataan tyypillisimmin 25–1 000 metrin syvyydestä. Syvännekuorelajien ravinto koostuu pienistä selkärangattomista eläimistä kuten planktonista.


title: Ferrari F12berlinetta

text: Ferrari F12berlinetta on takavetoinen superauto, jonka moottori sijaitsee auton edessä. Autoa valmistaa italialainen autovalmistaja Ferrari, joka esitteli mallin ensimmäisen kerran vuoden 2012 Geneven autonäyttelyssä. F12berlinettassa on 6,3l V12 moottori, joka tuottaa 545kW (740hv), ja vääntöä 690Nm. Auto kiihtyy 0–100 km/h 3,1 sekunnissa, ja sen huippunopeus on 340 km/h.


title: Ferrari F12berlinetta

text: F12berlinetta nimettiin vuoden 2012 superautoksi TopGear-lehdessä.


title: Franco Trincavelli

text: Franco Trincavelli (7. kesäkuuta 1935 Abbadia Lariana – 10. marraskuuta 1983 Abbadia Lariana) oli italialainen soutaja. Hän oli mukana voittamassa kultaa miesten perämiehellisessä nelikossa vuoden 1956 kesäolympialaisissa Melbournessa ja lisäksi saamassa siinä pronssia vuoden 1960 kesäolympialaisissa Roomassa.


title: Erkki O. Mantere

text: Erkki Olavi Mantere (7. huhtikuuta 1899 Tampere – 19. joulukuuta 1977 Helsinki) oli suomalainen varatuomari ja virkamies. Hän oli sisäasiainministeriön hallitusneuvos vuodesta 1944 ja ministeriön kansliapäällikkö 1945–1960, ja sen jälkeen Kuopion läänin maaherra 1960–1966. Ennen uraansa sisäministeriössä hän oli Tornion kaupunginjohtajana 1930–1938. Mantere oli myös väestönsuojeluneuvottelukunnan ja Pohjois-Savon maakuntaliiton puheenjohtaja.


title: Sampsa Mantere

text: Sampsa Pellervo Mantere (11. kesäkuuta 1913 Terijoki – 20. kesäkuuta 1994 Espoo) oli osuustoiminnan parissa työskennellyt maatalous- ja metsätieteiden kandidaatti. Hän oli Pellervo-Seuran toimitusjohtaja 1950–1956 ja Osuuskassojen Keskusliiton toimitusjohtaja vuodesta 1956.


title: Sampsa Mantere

text: Mantere aloitti uransa "Maaseudun Tulevaisuuden" toimittajana ja toimitussihteerinä 1938–1945. Sen jälkeen hän oli MTK:n palveluksessa 1946–1948, siirtyi 1949 Pellervo-Seuraan. Osuuskassojen keskusliiton toimitusjohtajan tehtävästä hän jäi eläkkeelle 1975. Hän toimi myös Pellervon lehtien päätoimittajana 1950–1955 ja myöhemmin "Yhteisvoimin"-lehden päätoimittajana.


title: Viro talviolympialaisissa 2006

text: Viro osallistui Torinon talviolympialaisiin 2006 saavuttaen kolme kultaista mitalia. Mitalitilastossa Viro oli kahdestoista. Avajaisissa lippua kantoi Eveli Saue ja päättäjäisissä Kristina Šmigun.


title: Jämsän reitti

text: Jämsän reitti on vesistöreitti Jämsän, Petäjäveden ja Multian kuntien alueella Keski-Suomessa. Se kuuluu Kymijoen vesistöön, ja sen vedet laskevat Jämsänjokea pitkin Päijänteeseen. Reitin valuma-alueet ovat Multialta alkava Pengerjoen valuma-alue, Petäjävedeltä alkava Ala-Kintauden valuma-alue ja Petäjäveden alue. Pengerjoen ja Ala-Kintauden alueet yhtyvät Jämsänvesi-nimisessä järvessä. Ison Rautaveden valuma-alue on Koskenpäässä ja Jämsänjoen alue sen eteläpuolella.


title: Jämsän reitti

text: Jämsänvedeltä alaspäin vesistöä nimitetään Wanhan Witosen melontareitiksi, ja se koostuu pienistä järvistä, joista ja koskista, jotka ovat kohtuullisen helppoja melottavia. Reitin varrella vaihtelevat erämaaluonto ja rakennettu kulttuurimaisema. Melontareitin kokonaispituus on 75 km. Wanha Witonen on saanut nimensä vuonna 1909 käyttöönotetusta arkkitehti Eliel Saarisen suunnittelemasta viiden markan setelistä. Setelin keskellä kuvattu järvimaisema on maalattu Jämsänkosken Rasuanniemestä.


title: Kaappaus keittiössä

text: Kaappaus keittiössä on suomalainen ruoka-aiheinen viihdeohjelma, jota esitettiin kolmen tuotantokauden ajan MTV3-kanavalla vuosina 2013–2015. Sarjan neljännen tuotantokauden esittäminen alkoi 15. tammikuuta 2018. Ohjelmassa Kari Aihinen vierailee viikoittain yhdessä suomalaisessa perheessä laittamassa heidän ruoka-asiansa kuntoon.


title: Margareeta Anjoulainen

text: Margareeta Anjoulainen (1430–1482) oli Englannin kuningatar. Hän oli Anjoun herttuan Renén tytär. Vuodesta 1445 alkaen hän oli Henrik VI:n puoliso. Ruusujen sodassa hän oli Lancasterin puolueen todellinen johtaja, ja hän puolusti puolisonsa sekä poikansa prinssi Edvardin oikeuksia. Edvard IV voitti hänet vuonna 1471 Tewkesburyn taistelussa, jossa hänen poikansa kaatui ja hän itse jäi vangiksi. Vuodesta 1476 alkaen hän asui Ranskassa.


title: Margareeta Anjoulainen

text: Margareetan avioliitto Englannin tasapainottoman kuninkaan Henrik VI:n kanssa oli osa Satavuotisen sodan rauhanponnisteluja Ranskan ja Englannin välillä. Pian Margareetast atuli keskeinen henkilö miehensä joukoissa, kun Ruusujen sota puhkesi Henrikin edustamien Lancasterien ja Yorkien välillä. Vuonna 1461 Yorkit pääsivät voitolle, Edvard IV nousi valtaistuimelle ja Henrik, Margareeta ja heidän pieni poikansa Edward pakenivat Skotlantiin. Vuonna 1470 Lancasterit tekivät vastaiskun liittoutuneina Richard Nevillen kanssa. Henrikin toinen valtakausi kesti vajaan vuoden, ja sen päätteeksi Margareeta vangittiin. Ranskan kuningas maksoi lunaat ja hän pääsi Ranskaan, missä vietti loppuelämänsä köyhänä.


title: Tunen venehauta

text:
Tunen venehauta löytyi vuonna 1867 Etelä-Norjasta Østfoldissa Nedre Haugen -nimiseltä maatilalta Fredrikstadin kunnasta. Haudasta nostettu vene oli ensimmäinen Norjassa venehaudasta talteenotettu vene, ja se on entisöitynä näytteillä Vikingskipshusetissa Oslossa.
Hautaus sijaitsi Nedre Haugen nimisen maatilalla noin 1,5 kilometriä Rolvsøyn kirkolta kummussa, jota kutsuttiin nimellä "Båthaugen". Hautakumpu oli noin 80 metriä halkaisijaltaan ja nelisen metriä korkea. Båthaugen oli siten Norjan suurin hautakumpu Jellhaugenin kanssa. Aiemmin 1860-luvulla alkoi maatilan omistajan veli ajaa hautakummusta maata, jota olivat haudanryöstäjät jo vaurioittaneet. Tämä saattoi johtaa happea haudan uumeniin, joka käynnisti mahdollisesti lahoamisen uudelleen. Tämä seikka voi selittää haudassa maaneen veneen osittaisen tuhoutumisen, sillä talteen saatiin vain toinen puoli veneestä. Kun hautakummun maata oli kaivettu laivaan asti, huomasivat kaivajat veneen ja ilmoittivat siitä viranomaisille "Fortidsminneforeningen og Universitetets Oldsaksamlingiin". Kaivaukset, jotka kestivät vain pari viikkoa, suorittivat professori Oluf Rygh ja insinööri B. Chr. Arntzen.


title: Tunen venehauta

text: Alus makasi kummun sisällä kölinsä päällä etelä-pohjois-suunnassa ja viereisen joen suuntaisena. Kummun keskellä löytyi hautakammio, joka oli rakennettu tammisista pystylankuista. Laivan sisuta oli täytetty risuilla ja sammaleella. Vain osa hauta-antimista olivat säilyneitä. Vene vaurioitui kaivauksissa, jotka toteutettiin ripeästi ja ilman nykyisiä välineitä ja tietämystä. Veneen kuljettamista varten se sijoitettiin laajaan kuljetuslaatikkoon, jossa se vietiin alas Visterfloohon ja lastattiin proomuun. Proomu vedettiin Fredrikstadiin ja sieltä Kristianian yliopiston puutarhaan suojaan. Georg Andreas Bull suunnitteli sille rakennuksen, joka kuitenkin purettiin yliopiston aulan rakennustöiden alta. Tunen vene säilytettiin avotaivaan alla, kunnes toinen vene, Oseberglaiva, siirrettiin Bygdøyhin vuonna 1926 yhdessä Tunen veneen kanssa. Vuonna 1930 molemmat veneet siirrettiin "Vikingskipshusetiin". Veneen nimi "Tuneskipet" tulee siitä, että löydettäessä maatila kuului vielä Tunen kuntaan.


title: Tunen venehauta

text: Haakon Shetelig olettaa Tunen veneen ja Gokstadin veneen olleen samanikäisiä eli noin 900 jaa.. Tätä hypoteesia testattiin dendrokologisilla tutkimuksilla veneen tammipuusta ja hautakammiosta otetuilla kairausnäytteillä. Hautakammion puut oli kaadettu 905−910 jaa., mikä on hautaamisen ajankohta. Veneen kuluneista osista on päätelty, että vene oli käytössä kotvan aikaa ennen hautaanpanoa. Arvio on väljästi 800-luvun loppupuolella.


title: Tunen venehauta

text: Tunen venehaudan löytöpaikalla on nykyään muistomerkki, jonka tasoitetun hautakummun kohdalla on veneen silhuetti demostroimassa veneen paikkaa. Itse veneen jäännökset on siirretty Oslon yliopiston" Vikingskipshusetiin", jossa sillä on oma sali.


title: Tunen venehauta

text: Osebergin- ja Gokstadveneestä on valmistettu oikean kokoiset kopiot eli replikat, mutta Tunen veneestä tällaista olla tehty. Syy tähän lienee laivan huono säilyminen ja sen puutteellinen dokumentointi. Haakon Shetlelig teki piirustukset säilyneistä osista vuonna 1917. Vuosikymmen myöhemmin Frederik Johannessen ehdotti replikan tekoa, mutta vielä vuonna 1980 Arne Emil Christensen muutti hänen suunnitelmiaan. Hänen piirustuksissaan Tunen vene olisi pitkä ja kapea, jossa runko tehtäisiin kymmenestä laudasta.


title: Tunen venehauta

text: Vuonna 1995 mitattiin laserteodoliitilla saaden koko veneen säilynyt osa mitattua. Mittauksista on pystytty luomaan veneestä riittävän tarkat piirustukset, jotta replikan tekoa voisi yrittää. Tähän on päätynyt myös arkeologi Knut Paasche vuonna 2010 tohtorinväitöskirjassaan. Veneen kylkiin lisättiin vielä kaksi lautaa, jolloin se rakennettaisiin 12 laudasta. Reunalaudat todennäköisesti rei'itettäisiin airoja varten, joita olisi 12 paria. Veneen kokonaispituudeksi tulisi 18,67 ja leveydeksi 4,4 metriä.


title: Tunen venehauta

text: Hautakammiosta, joka sijaitsi veneen perällä, löytyi luiset jäänteet ihmisestä, jolla oli yllään palamattomia jäänteitä kankaasta. Ihminen oli ilmeisesti miespuolinen ja sosiaaliselta asemaltaan yhteisönsä huipulta. Haudan rikkaat hauta-antimet vahvistavat tätä käsitystä.


title: Tunen venehauta

text: Veneen rakennuspituudeksi arvellaan sama pituus, mihin entisöijät päätyivät. Vene olisi tällöin ollut 18,7 metriä pitkä ja 4,2 leveä. Veneessä on ilmeisesti ollut 11–12 aironreikää kummallakin puolella, eli sitä pystyi soutamaan 22–24 miestä päällikön lisäksi. Tällöin pohjassakin oli sama määrä tukikaaria tai ehkä pari enemmän, jotta keulaa on voitu nostaa korkeammalle suureten aaltojen varalta. Koska vene on puoliksi tuhoutunut, ei lopullista totuutta tulla tietämään.


title: Tunen venehauta

text: Jäännöksistä voidaan toki sanoa jotain. Peräsin ja poikkipuut ovat mäntyä ja muu runko tammea. Kölin pohjasta reelinkiin on vain 1,20 metriä, joten veneen uppouma on saattanut olla vain 40 senttimetriä. Venettä voidaan pitää helppona soutaa. Vene lieneekin rannikkosoutuun sopiva, muttei kuitenkaan avomerekelpoinen.


title: Tunen venehauta

text: Vain osa hauta-antimista olivat säilyneitä. Haudasta löytyi osia satulasta, joitakin lasihelmiä, täysin ruostuneita rautaesineitä, kuten esimerkiksi rintasuoja, kilvenkupura, kaksi keihästä ja miekka. Löydöksiin kuului myös suksen puolikas, kaksi hevosta, luinen arpakuutio ja jokin metallirenkaan katkelma. Haudasta löytyi useita rautaesineitä, jotka kuitenkin olivat ruostuneet tunnistamattomiksi. Puulapionkatkelma, joka löytyi haudasta, saattaa olla hautakummun rakentajien tai myöhemmin haudanryöstäjien jälkeensä jättämä.


title: Jääpallon Neuvostoliiton mestaruussarja 1951

text: Jääpallon Neuvostoliiton mestaruus ratkaistiin vuonna 1951 kahdeksan joukkueen yksinkertaisena sarjana. Kaikki ottelut pelattiin Arkangelissa. Mukana oli edellisen kauden kahdeksan parasta joukkuetta. Mestaruuden voitti Dynamo Moskova.


text: Krasnaja Zarja ja Traktor putosivat toiseen lohkoon.


text: Toisen ryhmän ottelut pelattiin Kazanissa 5.-22. tammikuuta 1951. Mukaan oli kutsuttu edellisen kauden sijoilla 9-16 olleet joukkueet. Spartak Hatsina ei osallistunut kilpailuun ja sen tilalla oli Spartak Ivanovo. Dynamo Kazanin tilalla pelasi Kazanin Krylja Sovetov.


text:
Uusinta: Krylja Sovetov-Trud 4-0
ODO Riika ja Krylja Sovetov nousivat ensimmäiseen lohkoon.


title: Hiihdon Suomen-mestaruuskilpailut 1971

text: Hiihdon Suomen-mestaruuskilpailut 1971 pidettiin Juvalla 13.–14. helmikuuta, Liedossa 19.–21. helmikuuta ja Rovaniemen Ounasvaaralla 17. huhtikuuta 1971.


title: Hiihdon Suomen-mestaruuskilpailut 1971

text: Joukkuekilpailun voitti Kuusamon Erä-Veikot


title: Hiihdon Suomen-mestaruuskilpailut 1971

text: Kilpailun voitto jaettiin Karjalaisen ja Oikaraisen kesken.


title: Hiihdon Suomen-mestaruuskilpailut 1971

text: Kilpailu käytiin Liedossa.


title: Hiihdon Suomen-mestaruuskilpailut 1971

text: Kilpailu käytiin Ounasvaaralla 17. huhtikuuta. Alun perin kilpailu piti suorittaa Kuusamon Rukalla, jossa kilpailu jouduttin kuitenkin perumaan kovan tuulen vuoksi.


title: Käyhkö

text: Käyhkö on suomenkielinen sukunimi. Käyhkö-nimisiä suomalaisia henkilöitä:


title: Urpo Levo

text: Urpo Jurva Levo (15. elokuuta 1921 Viipurin mlk. – 18. marraskuuta 1998 Turku) oli suomalainen kenraaliluutnantti ja presidentti Kekkosen pitkäaikainen adjutantti.


title: Urpo Levo

text: Levo valmistui Kadettikoulusta 1943 sekä Sotakorkeakoulusta 1954. Uransa alussa hän toimi Pääesikunnan ulkomaanosastolla toimistoupseerina 1944–1952. 3. prikaatin esikunnassa hän oli vuonna 1955. Tasavallan presidentin 2. adjutanttina hän työskenteli 1955–1962. Savon prikaatissa hän komensi pataljoonaa 1962–1964. Tasavallan presidentin 1. adjutanttina Levo toimi 1965–1974 ja mm. osallistui useille valtiovierailuille. Lounais-Suomen sotilaslääniä hän komensi 1974–1981.


title: Urpo Levo

text: Ylennykset: vänrikki 1941, luutnantti 1943, kapteeni 1948, majuri 1956, everstiluutnantti 1961, eversti 1965, kenraalimajuri 1969, kenraaliluutnantti 1974.


title: Mihai Cioc

text: Mihai Cioc (s. 14. kesäkuuta 1961 Turnu Măgurele) on romanialainen entinen judoka. Hän sai avoimessa luokassa pronssia vuoden 1984 kesäolympialaisissa Los Angelesissa. Hän kilpaili myös vuoden 1980 kesäolympialaisissa Moskovassa. Hän saavutti MM-pronssia yli 95 kg:n painoluokassa 1983. Hän voitti Euroopan-mestaruuden yli 95-kiloisissa 1987 ja sai avoimessa luokassa EM-pronssia 1983.


title: Alexandru Buligan

text: Alexandru Buligan (s. 22. huhtikuuta 1960 Drobeta-Turnu Severin) on romanialainen entinen käsipalloilija. Hän kuului lajissa pronssia saaneeseen joukkueeseen vuoden 1984 kesäolympialaisissa Los Angelesissa. Hän osallistui myös vuoden 1992 kesäolympialaisiin Barcelonassa ja jäi siellä joukkueineen kahdeksannelle sijalle.


title: Fílippos Kaïáfas

text: Fílippos Kaïáfas (; s. 21. elokuuta 1968 Vólos) on kreikkalainen entinen vesipalloilija. Hän kuului vuoden 1988 kesäolympialaisissa Soulissa yhdeksänneksi ja vuoden 1996 kesäolympialaisissa Atlantassa kuudenneksi sijoittuneeseen joukkueeseen. Lisäksi hän jäi joukkueineen kymmenennelle sijalle sekä vuoden 1992 kesäolympialaisissa Barcelonassa että vuoden 2000 kesäolympialaisissa Sydneyssä.


title: Statue Comes to Life

text: Statue Comes to Life on suomalaisen thrash/power metal -yhtyeen Statuen ensimmäinen sekä viimeiseksi jäänyt studioalbumi. Se julkaistiin vuonna 1990 levymerkillä Power Records.


title: Statue Comes to Life

text: Kaikki kappaleet säveltänyt Statue sekä sanoittanut Ari Anttonen.


title: Marino Marini

text: Marino Marini (27. helmikuuta 1901 Pistoia, Italia –1980) oli italialainen kuvanveistäjä. Hän oli vuodesta 1940 Milanon taideakatemian professori. Hän oli italialaisen etruskilaisen suunnan pääedustajia. Hän käytti materiaalinaan pronssia ja puuta, mutta teki myös moniväritöitä. Hänen tuotannossaan on muunnelmia hevos- ja ratsastaja-aiheista sekä muotokuvia, esimerkiksi Igor Stravinskin muotokuva vuodelta 1951. Ateneumin taidemuseossa on "Arcangela", Joensuun museossa "Philippo de Pisis".


title: Jääpallon Neuvostoliiton mestaruussarja 1952

text: Jääpallon Neuvostoliiton mestaruus ratkaistiin vuonna 1952 kahdeksan joukkueen yksinkertaisena sarjana. Kaikki ottelut pelattiin Moskovassa. Mestaruuden voitti toista kertaa peräkkäin Dynamo Moskova.


text: Vodnik ja Baltflot putosivat toiseen lohkoon.


text: Toisen ryhmän ottelut pelattiin Samarassa 6.-22. tammikuuta 1952.


text:
Uusinta: ODO Minsk-Krasnaja Zarja 5-3
ODO Minsk ja Traktor Krasnojarsk nousivat ensimmäiseen lohkoon.


title: Julius Mark

text: Julius Mark (27. maaliskuuta 1890 Haljala, Virumaa – 2. maaliskuuta 1959 Washington, Yhdysvallat) oli virolainen kielitieteilijä.


title: Julius Mark

text: Mark toimi Tarton yliopiston uralilaisen kielitieteen professorina vuosina 1919–1944. Hän pakeni Virosta 1944 ja asui vuodesta 1947 Yhdysvalloissa, jossa toimi 1947–1949 Harvardissa venäjän kielen opettajana ja Washingtonissa vuosina 1951–1953 sekä 1956 suomen kielen opettajana. Hän tutki erityisesti suomalais-ugrilaisten kielten muoto- ja johto-oppia sekä teki myös kansatieteellisiä tutkimuksia.


title: Pingyuan

text: Pingyuan () oli Kiinan Qing-dynastian Beiyangin laivaston 1890 valmistunut panssariristeilijä. Keisarillisen Japanin laivasto valtasi aluksen vuonna 1895 liittäen sen laivastoonsa nimellä "Heien". Alus haaksirikkoutui osuttuaan miinaan 18. syyskuuta 1904 Port Arthurin länsipuolella.


title: Pingyuan

text: "Pingyuan" tilattiin Foochowin laivastontelakalta Mawwista. Sen köli laskettiin 1. tammikuuta 1883, ja alus laskettiin vesille 1888. Alus valmistui vuonna 1890.


title: Pingyuan

text: Alus liitettiin valmistuttuaan Beiyangin laivastoon, jonka mukana se osallistui ensimmäisessä Kiinan�–Japanin sodassa Jalujoen taisteluun 27. heinäkuuta 1894. Alus pakeni muun laivaston mukana Port Arthuriin ja edelleen Weihaiweihin, jonka kukistuttua keisarillisen Japanin laivasto valtasi aluksen helmikuussa 1895. Se otettiin 16. maaliskuuta palvelukseen nimellä "Ping Yuen Go", ja alus osallistui sodan lopun taistelutoimiin Japanin laivastossa.


title: Pingyuan

text: Alus luokiteltiin 21. maaliskuuta ensimmäisen luokan tykkiveneeksi, ja se nimettiin "Heieniksi" vuonna 1900. Samalla aluksen saksalaisvalmisteiset Kruppin tykit vaihdettiin brittiläisiksi ja alus sijoitettiin tykistökoululaivaksi. Venäjän–Japanin sodassa alus kuului 3. laivueeseen, jonka mukana se osallistui Port Arthurin piiritykseen. "Heien" osui miinaan Port Arthurin länsipuolella Pigeon Bayssä 18. syyskuuta 1904 menettäen liikuntakykynsä, ja se haaksirikkoutui vielä samana päivänä kovassa merenkäynnissä. Alus poistettiin alusluettelosta 21. toukokuuta 1905.


title: Sinkki–hiili-paristo

text:
Sinkki-hiili-paristo eli "Leclanchén pari" on kuivapari, jossa anodina on sinkkinen lieriö ja katodina mangaanidioksidilla eli ruunikivellä päällystetty hiilitanko.
Sinkkilieriö on ulkopuolelta tavallisesti päällystetty pahvilla, muovilla tai teräskuorella. Sisältä se on täytetty tärkkelysliisterillä, johon on seostettu elektrolyyttinä toimivaa ammoniumkloridia eli salmiakkia (NHCl) taikka sinkkikloridia (ZnCl). Nämä ovat ioniyhdisteitä, joissa ammonium tai sinkki on positiivisina, kloridi negatiivisina ioneina. Katodina toimivaan mangaanidioksidiin on sen sähkönjohtavuuden parantamiseksi sekoitettu nokea eli hienojakoista hiiltä.


title: Sinkki–hiili-paristo

text: Sinkkianodilla tapahtuu seuraava puolireaktio, jossa sinkki hapettuu:Tässä puolireaktiossa vapautuneet elektronit siirtyvät paristoon kytkettyyn virtapiiriin, jossa ne toimivat varauksenkuljettajina. Syntyvät sinkki-ionit siirtyvät elektolyyttiin, jossa ne muodostavat siellä olevien kloridi-ionien kanssa sinkkikloridia.


title: Sinkki–hiili-paristo

text: Katodilla taas tapahtuu seuraava puolireaktio:Katodin puolireaktiossa mangaani siis pelkistyy hapetusasteelta +IV hapetusasteelle +III. Reaktioon osallistuvat myös pariston elektrolyytistä peräisin olevat ammoniumionit.


title: Sinkki–hiili-paristo

text: Sinkki-hiilipariston jännite vaihtelee välillä 1,25 V ... 1,5 V.


title: Hannu Luotola

text: Hannu Luotola (s. 4. maaliskuuta 1947 Uusikaupunki) on suomalainen prikaatikenraali evp. Hän on toiminut puolustusvoimissa Hämeen Rykmentin komentajana 1994–1996 ja apulaishuoltopäällikkönä.


title: Juha Mäkipää

text: Juha Mäkipää (s. 1946) on suomalainen prikaatikenraali.


title: Juha Mäkipää

text: Mäkipää on toiminut Maanpuolustuskorkeakoulun opettajana, sotilasasiamiehenä Saksassa sekä materiaalilaitoksen osastopäällikkönä. Sotavarustepäällikkönä hän toimi 2002–2005. Hänet nimitettiin apulaismaavoimapäälliköksi 2005. Everstiksi hänet ylennettiin 1998 ja prikaatikenraaliksi 2005.


title: Antti Numminen

text: Antti Numminen (s. 1941) on suomalainen prikaatikenraali (vuodesta 1999).


title: Antti Numminen

text: Numminen on komentanut Hämeen Jääkäripataljoonaa 1986–1990. Pääesikunnan koulutusosaston päällikkönä hän toimi 1993–1996. Hämeen sotilaslääniä hän komensi 1996–2001.


title: Pintakäsittelyaine

text: Pintakäsittelyaine on aine, joka on tarkoitettu tuotteen pinnan käsittelyyn parantamaan esimerkiksi tuotteen säänkestävyyttä tai ulkonäköä. Pintakäsittelyaine valitaan käsiteltävän tuotteen materiaalin mukaan. Usein pintakäsittelyaine liitetään puusta valmistettujen tuotteiden viimeistelyyn. Pintakäsittelyllä voidaan parantaa puun pitkäaikaiskestävyyttä ja vaikuttaa siihen kuinka voimakkaasti se altistuu sään vaikutuksille, hyönteisille tai home- ja lahottajasienille.


title: Pintakäsittelyaine

text: Hyvä pintakäsittelyaine suojaa UV-säteilyltä, estää sadeveden ja kosteuden imeytymisen, läpäisee riittävästi sisäpuolista höyryä sekä suojaa homeelta ja sinistymiseltä.


title: Jääkiekon SM-liigan karsinnat

text: SM-liigan runkosarjassa häntäpäähän jääneet joukkueet ovat liigahistorian aikana joutuneet karsimaan sarjapaikastaan toiseksi ylimmän sarjatason (I-divisioona 1974-1992 ja 1996-2000, Finlandia-liiga 1992-94, Fazer-liiga 1994-96 ja Mestis 2000-) parhaita joukkueita vastaan. Karsintamenetelmät ja karsintoihin osallistuvien joukkueiden määrä ovat vuosien saatossa vaihdelleet. Vuosina 2000-2008 ja uudelleen vuodesta 2013 lähtien SM-liiga on ollut suljettu, jolloin liigasta ei ole voinut pudota, eikä Mestis-joukkueilla ole ollut muutamaa poikkeusta lukuun ottamatta mahdollisuutta nousta pääsarjatasolle.


title: Jääpallon Ruotsin-mestaruuskilpailut 1921

text: Vuoden 1921 jääpallon Ruotsin-mestaruuskilpailujen loppuottelussa kohtasivat IK Sirius ja IFK Uppsala. Uusintaottelun jälkeen Sirius voitti ensimmäisen Ruotsin-mestaruutensa.


text: 23. tammikuuta


text:
20. helmikuuta 1921 Tukholmassa.
Uusintaottelu
6. maaliskuuta 1921 Uppsalassa.


title: Vine

text: Vine voi tarkoittaa:


title: Souk

text: Souk tai souq () on markkinapaikka, jollaisia on länsiaasialaisissa ja pohjoisafrikkalaisissa kaupungeissa.


title: Souk

text: Eräs souk on Djemaa el-Fna Marrakechin vanhassakaupungissa Marokossa.


title: Jääpallon Ruotsin-mestaruuskilpailut 1926

text: Vuoden 1926 jääpallon Ruotsin-mestaruuskilpailujen loppuottelussa kohtasivat Västerås SK ja IK Sirius.


text:
3. tammikuuta
6. tammikuuta
10. tammikuuta


text:
Uusintaottelu
17. tammikuuta
17. tammikuuta


text: 24. tammikuuta


text: 31. tammikuuta


text: 1. helmikuuta


text: 21. helmikuuta 1926 Tukholmassa. Yleisöä 6532


title: Arita Rantanen

text: Arita Rantanen (s. 29. elokuuta 1960) on suomalainen entinen jalkapalloilija. Hän edusti pääsarjaurallaan kasvattajaseuraansa Musan Salamaa sekä Turun Pyrkivää, jossa Rantanen voitti SM-pronssia vuonna 1988.


title: Arita Rantanen

text: Suomen naisten jalkapallomaajoukkueessa hän pelasi yhteensä 16 A-maaottelua. Vuosina 1984 ja 1985 Rantanen valittiin Satakunnan parhaaksi naispelaajaksi.


title: Annukka Almenoksa

text:
Annukka Almenoksa (s. 9. joulukuuta 1985 Turku) on suomalainen entinen telinevoimistelija.
Hän saavutti yhteensä 18 SM-kultaa vuosina 1998–2004 sekä seitsemän Pohjoismaiden mestaruutta. Lisäksi Almenoksa osallistui kolme kertaa voimistelun maailmanmestaruuskilpailuihin sekä selviytyi EM-kisojen neliottelun finaaliin vuonna 2002.


title: Annukka Almenoksa

text: Turun Pyrkivää edustanut Almenoksa sai vuonna 2006 stipendin Towsonin yliopistoon Yhdysvaltojen Marylandiin. Hän joutui kuitenkin lopettamaan uransa vuoden 2008 marraskuussa tapahtuneen vakavan loukkaantumisen jälkeen.


title: Alsiken kirkko

text: Alsiken kirkko () on Ruotsissa nykyisessä Knivstan kunnassa sijaitseva kirkkorakennus. Kirkosta osa on rakennettu 1200-luvulla ja torni on lisätty 1400-luvun alkupuolella. Todennäköisesti paikalla on ollut aikaisemmin puukirkko, mutta nykyinen kirkko on rakennettu kivestä ja tiilistä, mikä on harvinaista Uplannissa. Sisällä holveihin on maalattu jugendtyylisiä maalauksia vuosien 1910-1911 restauroinnin yhteydessä.


title: Chiyodagata

text: Chiyodagata () oli Tokugawan laivaston puurunkoinen prikitakiloitu 3. luokan tykkivene ja samalla ensimmäinen Japanissa valmistettu höyrylaiva.


title: Chiyodagata

text: Alus tilattiin Ishikawajimasta ja sen köli laskettiin 7. toukokuuta 1861. Alus laskettiin vesille 2. heinäkuuta 1863 ja se valmistui toukokuussa 1888.


title: Chiyodagata

text: Alus osallistui Boshin-sotaan Tokugawa-shōgunaatin puolella vastaperustettuja keisarillisia joukkoja vastaan. Keisarilliset joukot valtasivat aluksen toukokuussa 1868 liittäen sen laivastoonsa, Shōgunille uskolliset kuitenkin valtasivat aluksen takaisin 4. lokakuuta, kunnes hallituksen joukot valtasivat aluksen jälleen Hakodaten taistelussa 10. toukokuuta 1869 Ezon tasavallan laivastolta, kun alus oli ajettu karille.


title: Chiyodagata

text: Alus poistettiin alusluettelosta kesäkuussa 1869. Se oli valaanpyyntialuksena 28. tammikuuta 1888 alkaen aina vuoteen 1911 saakka, jolloin se romutettiin.


title: Secret Symphony

text: Secret Symphony on Katie Meluan viides studioalbumi. Se julkaistiin maaliskuussa 2012 levymerkillä Dramatico Records.


title: Secret Symphony

text: Albumi debytoi Suomen virallisen listan sijalla 6.


title: Deuce (albumi)

text: Deuce on Rory Gallagherin toinen soololevy vuodelta 1971.


title: Gunnar Marklund

text: Georg Gunnar Marklund (5. kesäkuuta 1892 Helsinki – 23. heinäkuuta 1964 Helsinki) oli suomalainen kasvitieteilijä.


title: Gunnar Marklund

text: Gunnar Marklundin vanhemmat olivat kirjakauppias Johan Georg Marklund ja Dagmar Maria Charlotta Bergroth ja puoliso vuodesta 1920 Elsa Rosina Bockström. Marklund tuli ylioppilaaksi 1910, valmistui filosofian kandidaatiksi 1917 ja väitteli filosofian tohtoriksi 1937 aiheesta "Vergleichende Permeabilitätsstudien an pflanzlichen Protoplasten" (1936). Hän toimi vuodesta 1918 opettajana Hämeenlinnassa ja vuodesta 1920 Helsingissä. Marklund oli Helsingin yliopisto kasvitieteellisen museon kustos 1941–1959. Hän tutki varsinkin eräiden siemenkasvien apomiktisesti lisääntyviä pikkulajeja. Kasvimuseon kustoksena eli johtajana Marklund vaikutti muun muassa putkilokasvien kokoelmaan, hänen aikanaan kasvimuseon kokoelmat kasvoivat ylipäänsä yhdeksi Euroopan suurimmista, käsittäen noin miljoona kolmesataatuhatta käsvinäytettä vuonna 1959. Marklund jatkoi tutkimustyötään vielä eläkkeellä, keräten yli kolmenkymmenen tuhannen arkin aineiston ja paneutuen erityisesti kevätleinikkeihin. Hän julkaisi 1961 teoksen "Der raninculus auricomus – Komplex in Finnland I", jossa hän kuvasi 92 uutta kevätleinikkien ryhmän pikkulajia.


title: Rory Gallagher (albumi)

text: Rory Gallagher on Rory Gallagherin ensimmäinen sooloalbumi vuodelta 1971.


title: Rory Gallagher (albumi)

text: Kaikki kappaleet Rory Gallagher jollei erikseen mainita.


title: Markov

text: Markov, Mărkov on seuraavien henkilöiden sukunimi:


title: Chōyō

text: Chōyō () oli puurunkoinen kuunaritakiloitu alus, joka oli Alankomaiden lahja Tokugawa-shōgunaatin perustamalle Nagasakin laivaston koulutuskeskukselle toukokuussa 1858.


title: Chōyō

text: Alus laskettiin vesille vuonna 1856 Alankomaissa, ja se luovutettiin uusille omistajille Japanissa lokakuussa 1858 nimellä "Edo". Alus nimettiin "Chōyōksi" ja se luokiteltiin korvetiksi.


title: Chōyō

text: Alus osallistui Boshin-sotaan keisarillisten puolella. Se oli 11. toukokuuta 1869 mukana Hakodaten taistelussa, jossa kapinallisten alus "Banryū" upotti sen. "Chōyō" tuhoutui räjähdyksessä, joka surmasi 73 miehistönjäsentä. Aluksen päällikkö Nakamuta Kuranosuke kuitenkin pelastui.


title: Diego Junqueira

text: Diego Junqueira (s. 28. joulukuuta 1980 Tandil, Buenos Aires) on argentiinalainen tennispelaaja. Hän on ollut parhaimmillaan ATP-listalla kaksinpelissä sijalla 68 maaliskuussa 2009 ja nelinpelissä sijalla 156 syyskuussa 2010.


title: Michael Russell

text: Michael Craig Russell (s. 1. toukokuuta 1978 Detroit, Michigan) on yhdysvaltalainen tennispelaaja. Hän on ollut parhaimmillaan ATP-listalla kaksinpelissä sijalla 60 elokuussa 2007.


title: Michael Russell

text: Russell pelasi ATP-turnauksen loppuottelussa ensimmäisen kerran Atlantan turnauksen nelinpelissä. Hän hävisi kuitenkin Xavier Malissen kanssa Matthew Ebdenille ja Ryan Harrisonille.


title: Rajeev Ram

text: Rajeev Ram (s. 18. maaliskuuta 1984 Denver, Colorado) on yhdysvaltalainen tennispelaaja. Hän on ollut parhaimmillaan ATP-listalla kaksinpelissä sijalla 56 huhtikuussa 2016 ja nelinpelissä sijalla 11 maaliskuussa 2017. Hän on voittanut urallaan kaksi ATP-turnausta kaksinpelissä ja 17 turnausta nelinpelissä. Kaksinpelin turnausvoitot hän saavutti Newportissa heinäkuussa 2009 ja 2015.


title: Rajeev Ram

text: Ram voitti Barbora Krejčíkován kanssa sekanelinpelin mestaruuden Australian avoimissa 2019. Hän pelasi Coco Vandeweghen parina sekanelinpelin loppuottelussa Yhdysvaltain avoimissa 2016. Miesten nelinpelissä Ram on yltänyt välieriin Yhdysvaltain avoimissa 2014 ja Wimbledonissa 2016.


title: Chuang Chia-jung

text: Chuang Chia-jung (s. 10. tammikuuta 1985 Kaohsiung) on taiwanilainen tennispelaaja. Hän on ollut parhaimmillaan WTA-listalla kaksinpelissä sijalla 177 marraskuussa 2006 ja nelinpelissä viidentenä elokuussa 2008. Hän on voittanut urallaan 19 WTA-turnausta nelinpelissä.


title: Chuang Chia-jung

text: Vuonna 2012 Chuang saavutti 19:nnen WTA-nelinpeliturnausvoittonsa voitettuaan Estorilin turnauksen Zhang Shuain kanssa.


title: Zhang Shuai

text: Zhang Shuai (s. 21. tammikuuta 1989 Tianjin) on kiinalainen tennispelaaja. Hän on ollut parhaimmillaan WTA-listalla kaksinpelissä sijalla 23 marraskuussa 2016 ja nelinpelissä sijalla 14 tammikuussa 2019. Hän on voittanut urallaan kaksi WTA-turnausta kaksinpelissä ja kahdeksan WTA-turnausta nelinpelissä. Australian avoimissa 2019 hän voitti naisten nelinpelin mestaruuden Samantha Stosurin kanssa.


title: Zhang Shuai

text: Syyskuussa 2012 Zhang saavutti kolmannen WTA-nelinpeliturnausvoittonsa voitettuaan Kantonin turnauksen Tamarine Tanasugarnin kanssa. Samassa paikassa hän voitti myös kaksinpeliturnauksen.


title: Zhang Shuai

text: Australian avoimissa 2016 Zhang selviytyi kaksinpelissä karsintojen kautta pääsarjaan ja aina puolivälieriin asti. Aikaisemmin hän ei ollut päässyt 14 pelaamassaan Grand Slam -turnauksessa ensimmäistä kierrosta pidemmälle. Puolivälierissä hän hävisi sijoittamattomalle Johanna Kontalle suoraan kahdessa erässä.


title: Chōgei

text: Chōgei () oli Tokugawa-shōgunaatin puurunkoinen täystakiloitu kuljetusalus.


title: Chōgei

text: Alus valmistettiin Britteinsaarilla.


title: Chōgei

text: Alus osallistui Boshin-sotaan shōgunaatin puolella. Se oli 11. toukokuuta 1869 mukana Hakodaten taistelussa. Sodan päätyttyä alus kuljetti haavoittuneita kapinallisia Tokioon.


title: Clausen

text: Clausen on muun muassa seuraavien henkilöiden sukunimi:


title: Ilkka (runo)

text: Ilkka on Kaarlo Kramsun kirjoittama runo, joka kertoo nuijasodan kapinapäälliköstä Jaakko Ilkasta. Runon tunnetuimmat säkeet ovat sananparreksi muodostuneet ”"Ken vaivojansa vaikertaa, / On vaivojensa vanki. / Ei oikeutta maassa saa, / Ken itse sit' ei hanki."” Runossa Kramsu esittää nuijasodan kansallisena sekä yhteiskunnallisena vapaustaisteluna ja Ilkan Suomen kansan aatteellisena herättäjänä. Tekstin on katsottu muovanneen suomalaista identiteettiä.


title: Ilkka (runo)

text: "Ilkka" kuului alkujaan runosikermään, jonka Kramsu kirjoitti Pohjalaisen osakunnan kirjoituskilpailuun ja josta hänet vuonna 1877 palkittiin 175 markan rahapalkinnolla. Runo herätti jo tuolloin huomiota, ja Yrjö Sakari Yrjö-Koskinen julkaisi sen toimittamassaan Kirjallisessa Kuukausilehdessä. Runo julkaistiin myös Kramsun esikoiskokoelmassa "Runoelmia" vuonna 1878. Kokoelmassa sitä seurasi toinen nuijasota-aiheinen runo, "Santavuoren tappelu". Kramsu teki kokoelmasta vuonna 1887 uuden version, johon hän lisäsi vielä kolmannen nuijasotarunon "Hannu Krankka". Kramsu käytti näiden runojen innoittajana löyhästi Yrjö-Koskisen nuijasotaa käsitelleitä historiantutkimuksia. "Ilkka" ei kuitenkaan kuvaa tarkasti historiallisia tapahtumia. Siinä väitetään Jaakko Ilkan kuolleen hirsipuussa, vaikka todellisuudessa hänet mestattiin.


title: Ilkka (runo)

text: Kramsun nuijasotarunoissa korostuu vapautuminen orjuudesta. Niiden poliittista sanomaa on eri aikoina tulkittu lukijasta riippuen eri tavoin, muun muassa kielitaistelun, Suomen Venäjän-suhteen tai sosialistisen vallankumouksen allegoriana. V. A. Koskenniemi piti "Ilkkaa" kuuluisimpana suomalaisena historiallisena balladina.


title: Ilkka (runo)

text: Leevi Madetoja on säveltänyt runon sanoihin yksinlaulun.


title: Tsesarevitš

text: Tsesarevich (, "kruununprinssi") oli Ranskassa vuonna 1903 valmistunut Venäjän keisarikunnan laivaston pre-dreadnought taistelulaiva. Alus muodosti perustan Venäjällä rakennetuille Borodino-luokan aluksille.


title: Tsesarevitš

text: Alus tilattiin Forges et Chantiers de la Méditerranéelta La Seyne-sur-Meristä Ranskasta. Sen köli laskettiin 8. heinäkuuta 1899 ja alus laskettiin vesille 23. helmikuuta 1901. Alus valmistui 31. elokuuta 1903.


title: Tsesarevitš

text: Alus sijoitettiin palvelukseen otettaessa Port Arthuriin Venäjän Tyynenmeren laivastoon, jonka mukana se osallistui Venäjän–Japanin sotaan 1904-1905. Alus oli laivaston komentajan amiraali Wilhelm Vitgeftin lippulaiva Keltaisenmeren taistelussa, jonka päätteeksi se pakeni Tsingtauhun internoitavaksi. Sotatoimien päätyttyä alus siirrettiin Itämeren laivastoon, jossa se auttoi kesällä 1906 Viaporin kapinallisten kukistamisessa. Vuoden 1908 Välimeren purjehduksella alus avusti Messinan maanjäristyksen uhreja.


title: Tsesarevitš

text: Ensimmäisessä maailmansodassa alus ei juurikaan osallistunut sotatoimiin ja sen miehistö osallistui alkuvuodesta 1917 Itämeren laivaston kapinaan. "Graždaniniksi" (Гражданин, "kansalainen") nimetty alus osallistui Muhun taisteluun, jossa se vaurioitui lievästi. Bolševikit valtasivat aluksen loppuvuodesta 1917 ja se poistettiin palveluksesta vuotta myöhemmin. Alus romutettiin 1924-1925.


title: Retvizan (1900)

text: Retvizan () oli Yhdysvalloissa vuonna 1902 valmistunut Venäjän keisarikunnan laivaston pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä "Hizen". Palveltuaan ensimmäisessä maailmansodassa alus upotettiin maalilaivana 1924.


title: Retvizan (1900)

text: Alus tilattiin 2. toukokuuta 1898 William Cramp and Sonsilta Philadelphiasta. Sen köli laskettiin 29. heinäkuuta 1899 telakkanumerolla 300, ja alus laskettiin vesille 23. lokakuuta 1900. Alus valmistui 23. maaliskuuta 1902.


title: Retvizan (1900)

text: Aluksen aseistus toimitettiin Obuhovin tehtaalta Pietarista Yhdysvaltoihin asennettavaksi.


title: Retvizan (1900)

text: Alus sijoitettiin palvelukseen otettaessa Port Arthuriin Venäjän Tyynenmeren laivastoon, jonka mukana se osallistui Venäjän–Japanin sotaan vuosina 1904–1905. Alukseen osui 9. helmikuuta 1904 torpedo satamaan tehdyssä yllätyshyökkäyksessä, ja se jouduttiin ajamaan matalikolle uppoamisen estämiseksi. Alus korjattiin kesäkuun puoleenväliin mennessä.


title: Retvizan (1900)

text: Keltaisenmeren taistelussa 10. elokuuta alus joutui vetäytymään takaisin satamaan, jossa japanilaisten haupitsit upottivat sen satama-altaaseen. Port Arthurin antauduttua tammikuussa 1905 japanilaisille, he nostivat ja kunnostivat aluksen. Se liitettiin vuonna 1908 keisarillisen Japanin laivastoon nimellä "Hizen" ().


title: Retvizan (1900)

text: Japanin julistaessa sodan Saksalle vuonna 1914 ja siten liittyessä ensimmäiseen maailmansotaan, "Hizen" oli Sasebossa. Alus lähetettiin heikkojen brittiosastojen tueksi Brittiläiseen Kolumbiaan, mutta se määrättiin kesken matkan Havaijille saatuaan tiedon Saksan keisarikunnan laivaston tykkiveneen liikkeistä alueella. Ensimmäisen maailmansodan päätyttyä alus osallistui japanilaisjoukkojen siirtoihin Siperiaan.


title: Retvizan (1900)

text: Alus riisuttiin aseista vuoden 1922 Washingtonin laivastosopimuksen mukaisesti. Alus upotettiin maalilaivana vuonna 1924.


title: Hipólito Mejía

text: Rafael Hipólito Mejía Domínguez (s. 22. helmikuuta 1941) on dominikaanilainen poliitikko ja maan entinen presidentti. Mejía toimi presidenttinä vuodesta 2000 vuoteen 2004.


title: Hipólito Mejía

text: Mejían presidenttikaudella Dominikaaninen tasavalta kärsi taloudellisesta kriisistä, ja suuri pankki romahti 2003. Hän pyrki toiselle kaudelle mutta hävisi vaalit toisen valtapuolueen PLD:n ehdokkaalle Leonel Fernándezille. Lehdistössä raportoitiin, että kautensa päättyessä Mejía oli miljonääri.


title: Hipólito Mejía

text: Tammikuussa 2014 hän ilmoitti asettuvansa ehdolle myös vuoden 2016 presidentinvaaleissa.


title: Eurobondi

text: Eurobondi tarkoittaa ehdotettua euromaiden yhteistä joukkovelkakirjaa, eli lainaa, jossa lainanottajina ja takaisinmaksajina olisivat kaikki euromaat yhdessä.


title: Pia Toscano

text: Pia Ann Rose Toscano (s. 14. lokakuuta 1988 Howard Beach, New York) on yhdysvaltalainen laulaja. Hän sijoittui American Idolin 10. tuotantokaudella yhdeksänneksi. Hän oli yksi kauden voittajasuosikeista.


title: Pia Toscano

text: Toscano julkaisi ensimmäisen singlensä, ”This Time” heinäkuussa 2011. Hänellä oli myös levytyssopimus Interscope Recordsin kanssa, ja ensimmäisen albumin ilmestymisajankohdaksi oli suunniteltu loppuvuotta 2011. Albumia ei kuitenkaan julkaistu, kun Toscanon ja levy-yhtiön tiet erosivat.


title: Peresvet (1898)

text: Peresvet () oli vuonna 1901 valmistunut Venäjän keisarikunnan laivaston Peresvet-luokan pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä "Sagami". Alus myytiin takaisin Venäjälle vuonna 1916, ja se tuhoutui Port Saidin edustalla osuttuaan miinaan 4. tammikuuta 1917.


title: Peresvet (1898)

text: Alus tilattiin Itämeren telakalta Pietarista. Sen köli laskettiin 21. marraskuuta 1895, ja alus laskettiin vesille 19. toukokuuta 1898. Alus valmistui heinäkuussa 1901.


title: Peresvet (1898)

text: Alus siirrettiin vuonna 1903 Port Arthuriin Venäjän Tyynenmeren laivastoon, jonka mukana se osallistui Venäjän–Japanin sotaan vuosina 1904–1905. Alus osallistui Port Arthurin taisteluun.


title: Peresvet (1898)

text: Keltaisenmeren taistelussa 10. elokuuta alus vaurioitui pahoin, ja se joutui palaamaan satamaan. Port Arthurin kukistuttua sen miehistö upotti aluksensa satamaan estääkseen sen joutumisen japanilaisille. Japanilaiset nostivat ja kunnostivat aluksen liittäen sen vuonna 1908 keisarillisen Japanin laivastoon rannikkopanssarilaivana nimellä "Sagami" ().


title: Peresvet (1898)

text: Alus myytiin takaisin Venäjälle maaliskuussa 1916. Se saapui 3. huhtikuuta Vladivostokiin, jossa alukselle palautettiin sen alkuperäinen nimi "Peresvet", ja se luokiteltiin panssariristeilijäksi. Alus ajoi karille 23. toukokuuta, mistä se irrotettiin heinäkuussa. Alus määrättiin Venäjän Jäämeren laivastoon, ja se aloitti matkan uuteen sijoituspaikkaansa. Aluksen konehuoneessa havaitut ongelmat pakottivat sen pysähtymään korjausten ajaksi Port Saidiin. Alus osui 4. tammikuuta 1917 kymmenen merimailia Port Saidin pohjoispuoella Saksan keisarikunnan laivaston sukellusvene "SM U-73":n laskemiin miinoihin. Aluksen keulassa ja konehuoneen kohdalla räjähtäneet miinat sytyttivät aluksen tuleen ja upottivat sen vieden mukanaan 167 merimiestä.


title: Pobeda (taistelulaiva)

text: Pobeda () oli vuonna 1902 valmistunut Venäjän keisarikunnan laivaston Peresvet-luokan pre-dreadnought-taistelulaiva. Japani valtasi aluksen Venäjän–Japanin sodassa liittäen sen laivastoonsa nimellä "Suwo". Alus poistettiin alusluettelosta vuonna 1922 ja romutettiin vuonna 1946.


title: Pobeda (taistelulaiva)

text: Alus tilattiin 26. huhtikuuta 1898 Itämeren telakalta Pietarista. Sen köli laskettiin 21. helmikuuta 1899, ja alus laskettiin vesille 10. toukokuuta 1900. Alus valmistui kesäkuussa 1902.


title: Pobeda (taistelulaiva)


title: Pobeda (taistelulaiva)

text: Keltaisenmeren taistelussa 10. elokuuta alus joutui palaamaan satamaan. Port Arthurin kukistuttua miehistö upotti aluksensa satamaan estääkseen sen joutumisen japanilaisille. Japanilaiset nostivat ja kunnostivat aluksen liittäen sen vuonna 1908 keisarillisen Japanin laivastoon rannikkopanssarilaivana nimellä "Suwo" ().


title: Pobeda (taistelulaiva)

text: Japanilaiset vaihtoivat aluksen aseistuksen ja modernisoivat konehuoneen ennen sen palauttamista palvelukseen koululaivana. Alus oli ensimmäisessä maailmansodassa Qingdaon taisteluun osallistuneen Japanin laivasto-osaston lippulaiva, missä tehtävässä se oli vuoteen 1917 saakka. Alus palautettiin koululaivaksi.


title: Pobeda (taistelulaiva)

text: "Suwo" riisuttiin aseista Washingtonin laivastosopimuksen mukaisesti vuonna 1922, jolloin siitä tuli proomu. Alus romutettiin toisen maailmansodan päätyttyä vuonna 1946.


title: Olga Aikala

text: Olga Maria Aikala (o.s. Westerlund, vuodesta 1901 Herlin, vuodesta 1906 Aikala; 21. kesäkuuta 1883 Iitti – 15. joulukuuta 1962) oli ensimmäisiä suomalaisia naispuolisia kelloseppiä ja Aikalan Kello ja Kulta Oy:n toimitusjohtaja. Hän sai kauppaneuvoksen arvonimen kolmantena naisena Suomessa.


title: Olga Aikala

text: Poraseppä Erik Westerlundin tytär Olga Westerlund meni kahdeksanvuotiaana kasvattitytöksi kelloseppä Erik Johan Herlinin (vuodesta 1906 Aikala) talouteen, työskenteli tämän liikkeessä jo yhdeksänvuotiaasta ja vartuttuaan avioitui tämän kanssa 1901. Avioliitto jäi lyhyeksi, kun 26 vuotta vanhempi puoliso kuoli 1908 ja Olga jäi 25-vuotiaana leskeksi kuuden lapsen äitinä. Perheenemännyyden lisäksi hänen oli otettava hoitaakseen miehensä kello- ja kulta-alan tukku- ja vähittäisliike E. J. Aikala Oy. Yritys sulautui 1910 Pohjolan Kellokauppaan, ja uuden yhtiön nimeksi tuli Pohjolan Kello ja Kulta, vuodesta 1946 alkaen Aikalan Kello ja Kulta Oy.


title: Olga Aikala

text: Vähän ennen Olga Aikalan kuolemaa 1962 valmistui hänen rakennuttamansa Aikatalo Helsingin Mikonkatu 8:aan. Siellä sijaitsee Leila Hietalan vuonna 1973 veistämä reliefi Olga Aikalasta.


title: Solberg

text: Solberg on seuraavien henkilöiden sukunimi:


title: Phobia

text: Phobia voi tarkoittaa ainakin seuraavia:


title: I Chose Death

text: I Chose Death on suomalaisen death metal -yhtyeen Torture Killerin EP-levy. Se julkaistiin vuonna 2012 levymerkillä Dynamic Arts Records.


title: I Chose Death

text: Albumi julkaistiin epävirallisesti ennakkoon jo 3. maaliskuuta Turun Klubissa EP:n julkistamistilaisuudessa.


title: Phobia (Torture Killerin albumi)

text: Phobia on Torture Killerin neljäs studioalbumi, joka julkaistiin 15. maaliskuuta 2013.


title: Pyöräilykuntien verkosto

text: Pyöräilykuntien verkosto ry on kuntien, valtionhallinnon, yritysten ja järjestöjen välinen yhteistyöverkosto, jonka tavoitteena on pyöräilyn merkittävä lisääminen Suomessa kestävänä liikennemuotona ja arkiliikuntana, joka tuottaa hyvinvointia yksilölle, yhteiskunnalle ja ympäristölle. Verkosto edistää myös kävelyä. Toimintansa verkosto aloitti v:n 1997 alussa.


title: Pyöräilykuntien verkosto

text: Pyöräilykuntien verkosto on perustettu vuoden 1997 alussa silloisen Liikenneliitto ry:n projektina. Liikenneliiton toteutti v. 1996 Suomen ensimmäisen valtakunnallisen pyöräilyvuoden. Sen jatkotoimenpiteenä perustettiin sitten verkosto nimellä ”Suomalainen Pyöräilykuntien verkosto”. Jäsenmäärä oli vuoden 1997 lopussa 17 kuntaa. Aluksi jäseninä oli vain kuntia, mutta jo 1998 alettiin ottaa jäseniksi myös yrityksiä ja yhdistyksiä sekä muita organisaatioita. Ensimmäisenä liittyi jäseneksi Tielaitos. Liikenneliiton toiminnan loputtua alkuvuonna 2001 verkosto siirrettiin Suomen luonnonsuojeluliiton tiloihin sen hallinnoimaksi itsenäiseksi projektiksi. Pyöräilykuntien verkosto rekisteröitiin itsenäiseksi yhdistykseksi vuoden 2004 lopussa. Tällöin verkoston toiminta siirrettiin Kuntatalolle. Samalla TUL:n hallinnoima Suomi Pyöräilee -kampanja siirrettiin Pyöräilykuntien verkostoon sen hallinnoimaksi projektiksi. Verkostolla on ollut koko ajan yksi kokopäiväinen työntekijä, aluksi projektisihteeri ja myöhemmin toiminnanjohtaja. V. 2007 vietettynä valtakunnallisena pyöräilyvuotena oli henkilökunnan vahvuus kaksi henkeä ja v:sta 2012 alkaen erilaisen projektihankkeiden kautta noin kolme henkilöä.


title: Pyöräilykuntien verkosto

text: Verkoston jäsenmäärä keväällä 2013 oli 43 kuntaa ja 21 muuta jäsentä. Viidestätoista suurimmasta kaupungista neljätoista on verkoston jäseniä. Jäsenkuntien asukasluku on n. 3.1 milj.as. Muissa jäsenissä on liikennealan suunnittelutoimistoja, pyöräilyn parissa toimivia yhdistyksiä ja pikkuyrityksiä sekä Ely-keskukset/Liikennevirasto ja Tampereen teknillinen yliopisto.


title: Pyöräilykuntien verkosto

text: Verkoston toiminta sisältää mm. seuraavat osa-alueet: tiedon kerääminen ja jako (Poljin–lehti, www.poljin.fi -nettisivut), liikennepoliittinen vaikuttaminen ja pyöräilyn edunvalvonta, vuorovaikutuksen lisääminen eri tahojen välillä, pyörämatkailun edistäminen ja PyöräillenSuomessa.fi-pyörämatkailusivujen ylläpito, pyöräilyn ja pyöräilykulttuurin edistäminen järjestämällä tapahtumia ja koulutustilaisuuksia, valitsemalla Vuoden pyöräilykunnan, pyöräilijän ja polkupyörän, toteuttamalla kilometrikisan sekä erilaisia hankkeita kuten Pyöräilevät ja kävelevät koulubussit –hanke. Verkosto harjoittaa myös kansainvälistä yhteistyötä mm. eurooppalaisten pyöräilynedistämisjärjestöjen kattojärjestö ECF:ssä. Toiminta rahoitetaan jäsenmaksuilla sekä opetus- ja kulttuuriministeriön ja Liikenneviraston hankeavustuksilla.


title: New Yorkin kutsuntamellakka

text: New Yorkin kutsuntamellakka () oli 13. heinäkuuta - 16. heinäkuuta 1863 tapahtunut laaja mellakka New Yorkin kaupungissa, New Yorkissa. Mellakka johtui alkujaan Yhdysvaltain kongressin hyväksymästä kiistellystä lakiehdotuksesta, joka pakotti kaikki Pohjoisvaltioissa asuvat miehet värväytymään Unionin armeijaan ja osallistumaan näin Yhdysvaltain sisällissotaan. Koska kutsunnoista pystyi kieltäytymään 300 dollarin maksulla liittovaltiolle, ei mellakoihin osallistunut juurikaan ylempien yhteiskuntaluokkien ihmisiä.


title: New Yorkin kutsuntamellakka

text: Mellakoiden ensimmäisenä aamuna mellakoijat hyökkäsivät lähinnä hallituksen ja armeijan rakennuksia vastaan, mutta jo iltapäivään mennessä mellakoijat ryhtyivät uuden lain vastustamisen sijaan käymään kaupungin mustan väestön kimppuun. New Yorkin valkoinen työväenluokka pelkäsi tuolloin, että vapaat mustat veisivät heidän työpaikkansa. Väkijoukko tuhosi mustien omaisuutta ja tappoi ainakin 100 tummaihoista ennen kuin liittovaltion joukot onnistuivat pysäyttämään suurimmat mellakat 16. heinäkuuta. Tuolloin kaupunkiin oli saapunut lähialueilta useista eri sotilasyksiköistä tuhansia sotilaita. Lopullisesti mellakat päättyivät seuraavana iltana, kun liittovaltion joukot lopettivat viimeisetkin mellakat väkivalloin. Historioitsija Adrian Cookin arvion mukaan viimeisen päivän yhteenotossa kuoli 12 ihmistä, joista kaksi oli armeijan sotilaita.


title: Janne Perttilä

text: Janne Perttilä (tunnetaan myös nimellä Janne Pertilla, s. 17. tammikuuta 1978) on suomalainen muusikko sekä laulaja, joka tunnetaan parhaiten hardcore punk -yhtye Rytmihäiriön kitaristina. Perttilän muita yhtyeitä ovat Barren Earth sekä Moonsorrow, jossa hän laulaa puhtaita osuuksia sekä toimii livekitaristina.


title: Janne Perttilä

text: Janne Perttilä kuunteli klassista musiikkia sekä The Beatlesia jo varhaisessa iässä, ja jälkimmäisen innoittamana hän aloitti kitaran soiton. Vuonna 1992 Perttilä ystävineen perusti ensimmäisen yhtyeensä, ja on soittanut aktiivisesti eri yhtyeissä siitä lähtien. Perttilän toimiessa thrash metal -yhtye Winds of Painissa hän tutustui Otto Luotoseen, joka oli toiminut jo hajonneessa Rytmihäiriössä. Kun yhtye perustettiin uudelleen vuonna 1998, Perttilä liittyi yhtyeeseen kitaristiksi. Rytmihäiriön lisäksi Perttilä soittaa kitaraa metalliyhtye Barren Earthissa.


title: Janne Perttilä

text: Janne Perttilällä on lentäjän pätevyys. Hän on myös näytellyt pienen osan Perttu Lepän ohjaamassa elokuvassa "Pitkä kuuma kesä" (1999).


title: Anakonda-suunnitelma

text: Anakonda-suunnitelma () tai Scottin mahtava käärme () oli Unionin armeijan käyttämä sotataktiikka Yhdysvaltain sisällissodassa. Anakonda-suunnitelman tarkoituksena oli suojata Unionin pääkaupunki Washington, saartaa kaikki Konfederaation satamat, edetä tämän jälkeen massiivisella voimalla Mississippijokea pitkin ja jakaa näin Konfederaatio kahtia.